
OLAKŠAJTE RAD REDAKCIONOM ODBORU 
I UREDNIKU! 

Ako želite da Vaš članak bude što prije objavljen, 
držite se uputa: 

DVA PRIMJERKA tipkana na stroju potpuno spremna 
za štampu neophodno su potrebna; 
tipkanje PROREDOM sa slobodnim RUBOM 5 cm 
ŠIRINE s lijeve strane omogućuje unašanje potreb- 
nih korektura na jasan i pregledan način; 

CRTEŽI IZRAĐENI TUŠEM jedino mogu da se upo- 
trebe za izradu klišeja; slova i brojke na crtežima 
moraju biti tako veliki, da nakon smanjenja na for- 
mat lista (8 odn. 16,5 cm širine) budu najmanje 
1 mm visoki; 

fotografije kontrastne na sjajnom papiru dalju dobre 
klišeje; 

popis crteža i slika s rednom numeracijom olakšava 
orijentaciju, pa se izbjegava zametanje; sve slike 
priložiti odvojeno od teksta; 

jasno i koncizno izražavanje u duhu jezika olak- 
šava čitanje i povećava razumljivost, a štedi i na 
skupocijenom prostoru u listu. 

Više slika, manje teksta — Vašem će se radu po- 
kloniti više pažnje! 

Čitaoci traže više članaka na manje stranica; zado- 
voljite čitaoce, oni će Vam biti zahvalni! 

Svi se objavljeni radovi honoriraju po tarifi, slike se 
računaju kao tekst. 

RUKOPISI SE NE VRAĆAJU, zadržite za sebe kopiju! 

Časopis izdaje: Društvo građevinskih inženjera i tehničara 

NRH, Zagreb, Berislavićeva ul. 6. 

Glavni urednik: Ing. Ervin Nonveiller. 

Tehnički urednik: Ing. Liđa Zlatić. 

Članovi redakcionog odbora: 

Ing. Stanko Bakrač, Ing. Vladimir Bedeković, Ing. Valter 
Janaček, Ing. Rajko Kušević, Ing. Ivo Milković, Ing. Branko 
Petrović, Ing. Franjo Simić, Ing. Kruno Tonković. 

Administracija: Zagreb, Berislavićeva 6 — Tel. 36-271 — Tek. 
račun kod Komunalne banke Zagreb 40-KB-4/Ž-1151 


katran 

TVORNICA KATRANSKIH, BITUMENSKIH 
I BRUSNIH PROIZVODA 

ZAGREB 

RADNIČKA CESTA BR. 27 
Telefon: 35-241 
Brzojavi: KATRAN Zagreb 

PROIZVODI ZA CESTOGRADNJU 

A-351 Lijevani asfalt 
A-352 Coule pogače 
A-353 Mastiks pogače 
A-363 Masu za kamene kocke 
A-364 Masu za drvene kocke 
A-369 Masu za betonske reške 
A-355 Cestol — rezani bitumen 
A-356 Cestol extra 
A-357 Cestovno ulje 
A-358 Cestofix 

P-651 Emulbit — nestabilnu bitumensku emulziju 
P-652 Emulbit — polustabilnu bitumensku 
emulziju 

P-653 Emulbit — stabilnu bitumensku emulziju 
P-654 Univerzal Emulbit — nestabilnu bitumensku 
emulziju 

P-655 Univerzal Emulbit — polustabilnu 
bitumensku emulziju 

P-656 Univerzal Emulbit — stabilnu bitumensku 
emulziju 

IZOLACIONE MATERIJALE 

Bitumenske premaze 

P-341 Resitol 
P-342 Aresit ljepilo 
P-343 Aresit kit 

Bitumenske izolacione emulzije 

P-344 Kabitol 

P-345 Kabitolno ljepilo 

P-346 Kabitolit 

P-641 Kabebit I 

P-642 Kabebit II 

P-643 Kabebit III 

P-644 Kabeit IV 

P-645 Obojeni emulzioni naliči 

Vrući izolacioni premaz 

P-347 Izolaciona bitumenska masa 

Impregnirane tkanine i papire 

1-571 do 574 Krovne ljepenke bitumenske broj 
80, 120, 150 i 200 
1-576 Bitumen papir za izolacije 
1-581 Dvostruko impregniranu jutu za izolacije 
ID-571 do 574 Dvostruko impregnirane bitumenske 
ljepenke br. 80, 120, 150 i 200 
ID-571 do 574 Jednostruko impregnirane bitumen- 
ske ljepenke broj 80, 120, 150 i 200 
1-578 Specijal ljepenku 
1-582 Bituflex 

NAŠI STRUČNJACI I LABORATORIJI 
STOJE VAM NA RASPOLAGANJU 


Tisak »TIPOGRAFIJA« grafičko-naklađni zavod, Zagreb 

ČASOPIS DRUŠTVA GRAĐEVINSKIH INŽENJERA I TEHNIČARA 

HRVATSKE 

ZAGREB, Berislavićeva 6 — Telefon 36-271 

\ 

Pretplata za 12 brojeva iznosi godišnje: 

za poduzeća i ustanove 1600 Din 

za ostale pretplatnike 900 „ 

za đake građevinske srednje tehničke škole 
i studente građevinskog fakulteta 400 „ 

pojedini broj 80 „ 

Pretplate za pola godine su srazmjerno za 10% skuplje. 

Pretplata se plaća unaprijed na tek. račun 40-KB-4/Ž-1 151 ili u admini- 
straciji dnevno od 10 do 12 sati. 

Saradnici pročitajte upute na drugoj strani omota! 


Inženjerski projektni zavod 

Poduzeće za projektiranje 

ZAGREB, Peirinjska ul. 7 - Tel. 34-811 

IZRAĐUJE PROJEKTE ZA: 

CESTE 

TUNELE 

INDUSTRIJSKE PRUGE 
MOSTOVE 

INŽENJERSKE KONSTRUKCIJE 
VODOVODE 

KANALIZACIJE 

TE VRSI NADZOR NA IZVEDBI OBJEKATA 


GRAĐEVINSKA PODUZEĆA I PROJEKTANTI! 

OLOVNE IZOLACIJE 

Svih vrsta izvodi 

»JUGOMONTAŽA« 

PODUZEĆE ZA MONTAŽE I PROIZVODNJU KOMPRIMIRANIH PLINOVA 
ZAGREB, Veslačka 19 — Telefon: 33-751-4, PP 38 

— Koristite naše stručne savjete 

Radove izvodimo po najnižim dnevnim cijenama 
— Tražite naše ponude 


LIMARSKA ZANATSKA RADNJA 

,,ŽL!JEB“ 

ZAGREB 

Kačićeva ul. 7 
Telefon 38-120 

Izvađa sve radnje na 
VODOVODU 
PLINOVODU 

KANALIZACIJI 

Prima sve naloge limarske struke na 

NOVOGRADNJAMA 

STARIM ZGRADAMA 

Poslovi se izvađaju stručno i solidno 
Tražite ponude! 


PUCOLANSKA 

SIROVINA 

za izgradnju brana, tunela, puteva, 
silosa, bunara, obala, za sve vrste pod- 
morskih betoniranja i za betoniranja u 
agresivnim sredinama, kao i za injekti- 
ranje — nudi 

▼ 

RUDARSKO PRETPRIJATIE 
ZA EKSPLOATACIJA 
NA CEMENTNA SIROVINA 

»OPALSKA BREČA« 

KUMANOVO 

Sve detaljne informacije mogu se dobiti 
na gornjoj adresi preduzeća. 

DRVENA KUPOLA U ZAGREBU 

Ing. Kruno Tonković, docent, Zagreb 


1 — Opći podaci 

U kompleksu zgrada Brodarskog instituta u Za- 
grebu nalazi se kao konstruktivno samostalni 
objekt okrugla hala, na kojoj je izrađena drvena 
kupola, raspona 39 m. Zadatak je te hale da stvori 


Visina zgrade proizlazi iz visine vrtuljka, koji 
će se po programu objekta smjestiti u sredinu ba- 
sena. Iznad njega ostavljeno je prostora za preno- 
silo, koje se može po potrebi montirati na predvi- 
đenu gredu pri vrhu stupova. Prilikom projekti- 
ranja zgrade investitor nije mogao dati preciznu 

SI. 1 — Okrugla hala 


zaštićeni, prostor iznad okrugloga basena, koji ima 
promjer 30 metara. Okrugli oblik hale je funkcio- 
nalan, a nad njim je usto moguće projektirati ne- 
sumnjivo naj ekonomičniju krovnu konstrukciju — 
kupolu. 


predodžbu o tome Što će se sve odigravati u toj 
zgradi, a tako veliku halu općenito nije uputno 
ostaviti bez prenosila. Trošak pak osiguranja tih 
mogućnosti beznačajan je s obzirom na vrijedno«! 
objekta. 

U okviru ovog izlaganja izostavljeno je opisi- 
vanje donje konstrukcije okrugle hale, na kojoj se 
kupola nalazi. Projekt hale izrađen je istodobno sa 
projektom kupole u Inženjerskom projektnom za- 
vodu. Idejni projekt hale i kupole te glavni projekt 
i arhiitaktomko dblilkovanje kuipole izradio j e pisac 
ovog članka. Opći arhitektonski razlozi čitavog 
kompleksa zgrada zahtijevali su, da kupola bude 
što plića. 

Za izvedbu kupole postojalo je nekoliko moguć- 
nosti. U pivom redu, mogli smo izraditi kupolu od 
metala, drveta ili armiranog betona. Metalna kon- 
strukcija ispala je odmah iz kombinacija, zbog 
oskudice na konstrukcionom čeliku. Bilo je nera- 
zumno trošiti čelik na takve objekte. Od ostalih 
mogućnosti u idejnom su projektu bile razmotrene 
tri varijante, za koje su izrađeni relativno vrlo 
opsežni elaborati. 

1. 1 Monolitna betonska varijanta. 

Općenito poznato rješenje 'kupole je betonska ljuska, 
izrađena na mjestu. Međutim, ona zahtijeva naročitu 
točnost rada te izradu preciznih i skupih skela, jer joj 
treba dati pouzdano točan, sferičan oblik. Utrošak 
drveta za takvu skelu je velik, ali još teži su problemi 
oko postizavanja i kontrole točnosti oblika, te održa- 
vanja toga oblika za vrijeme rada i neminovnih kiša. 



SI. 2 — Primjer oplata za betonsku kupolu 

Nadalje, ne mali problemi postoje s obzirom na po- 
trebu da se izbetonina tanki sloj konstrukcije na rela- 
tivno vrlo velikoj površini, te da -taj bude jednolikog 
sastava, i ugradbe betona. K tome postoji opća konsta- 
tacija u literaturi o betonskim konstrukcijama, da su 
takve kupole ekonomične samo onda, kada se radi 
za redom nekoliko- jednakih kupola. 

Postoji mogućnost da izvedemo Zeiss-Dywidag ku- 
polu, bez skela, 'no taj način pogotovo 'traži izvanrednu 
preciznost u radu i slaganju .armature, pa nismo držali 
uputnim forsirati, da se to ovdje ostvari po prvi put 
u našoj zemlji, i to odmah na rekordnom rasponu i 
sploštenosti Radi se, nadme, o posebnom načinu izrade, 
kod kojega mreža 'armature služi kao skela. Najprije se 
montira armatura pomoću skele, a kod betcniranja se 
rade postepeno od oslonca prema tjemenu niska prste- 
novi tako, dla armatura uvijek nosi samo neznatni 
teret. Za oplatu se stavlja ozdo gusta mreža, pa se na 
njoj izradi beton. Mreža se po završetku skine i može 
se ponovno upotrebiti. Poteškoće o.ko takve izrade ne 
leže u statičkoj interpretaciji kupole, nego u teškoćama 
oko izrade (Dischinger). Teškoća je, na pr., da svaki 
novi prsten tvori krutu konstrukciju, dok je ostali dio 
mreže elastičan, te se skraćuje pod teretom, koji se 
nadodaj e. Kod izrade treba svako križanje šiiipke vezati 
posebnim preciznim vezicama, koje moraju spriječiti 
pomicanje šipaka i t. d. 


Drugi način izrade betonske kupole pomoću fiksnih 
skela i oplata — kako je uobičajeno — u stvari znači, 
da prvo treba izraditi vrlo točnu skelu, điakle solidnu 
drvenu konstrukciju, kao. pomoćni objekt. 

Nadalje, kod spomenutih betonskih kupola ne mo- 
žemo se pouzdati u n-epropusnost betona; stoga moramo 
predvidjeti izolacije i pokrov, kao na drvenoj ili če- 
ličnoj konstrukciji. Predviđanje bituminoznog pokrova 
mjesto limenoga nailazi na zapreke, jer je nagib plohe 
različito strm. Betonske kupole treba di dobro toplinski 
izolirati, jer je vodljivost topline u betonu (0,77) mnogo 
veća od vodljivosti u đrvetu (0.09). Na taj se način ne 
koristi dovoljno monolitnost plohe betona, što utječe 
na njenu ekonomičnost. 

Ljuska projektirane betonske monolitne kupole bila 
je debela od 8 do 12 cm. Težina čitave kupole iznosi 
kojih 390 tona. Za izgradnju je potrebno otprilike 115 
kubika betona i 22 tone čelika. Projekt je izradio Ing. 
J. Vukuša. 

1. 2 Montažna betonska kupola. 

Druga varijanta bila je montažna kupola od betona. 
Interesantno je, da na takvoj kupoli,, koja je sagrađena 
u Katrlsruhe, nisu na centralnom dijelu bili predviđeni 
nikakvi posebni pokrovi, iako kupola prekriva prosto- 
riju crkve. To nam se stoga činilo naročito jeftinim, ps 
smo isprva predviđali, da će to biti najpodesnije rje- 
šenje, unatoč poteškoća, koje postoje u izradi preciznih 
kalupa za izradu montažnog elementa i u težini mon- 
tažnog komada, koja ovdje iznosi otprilike 7 tona. 

Kod izrade montažnih elemenata neophodno je po- 
trebnoi, da su elementi preciznog oblika, jer se oni točno 
priljubljuju jedan uz drugoga na duljini od kojih 20 
metara, po zakrivljenoj plohi. Preduvjet je za takvu 
kupolu, u prvom redu, uspjeh u točnim oblicima. Na 
oibični način, pomoću drvenih kalupa, to se ne može 
postići. Zato je predviđeno, da se elementi rade u ka- 
lupu, koji se ne rastavlja, nego se gotovi- elementi iz 
njega vade ođizianjem. 

Kad se radi sa više kalupa, najprije se izradi odli- 
vak od betona. Taj se odlivak nazvan patrica, bruše- 
njem posve točno formira, pa se zatim upotrebi kao 
unutarnja oplata- kod izrade betonskog kalupa matrice. 
Kad se beton matrice stvrdne, izvadi se patrioa* a u 
betonu ostaje točan otisak modela, 

U gotovoj konstrukciji rebra su pretežno napregnuta 
pritiskom, no prilikom montiranja ona su daleko 
nepođesnije napregnuta savijanjem, osobito kad na- 
liježu kao slobodni nosači na dva ležaja na vijenac i na 
centralni toranj. Toga radi moraju rebra dobiti više 
armature nego što bi bilo potrebno za njihovu funkciju 
u gotovoj konstrukciji 




Si 3 — Idejne skice betonskih kupola 


Konstrukcija je predviđena posve montažna, s mon- 
tažnim žljebnjacima na reškama. Mogli smo, doduše, 
predvidjeti!, da se spoj elemenata zabetonira na samom 
mjestu; time bi se olakšali montažni elementi, potrebna 
bi bila znatno manja točnost izrade, ali bi tada trebalo: 
izvesti skele di oplate za betoniranje rešaka, organizirati 


Br. 3. god. IX-195? 

betoniran je na samom mjestu, izraditi pokrove od spo- 
menutih zaštitnih slojeva, pa bi sve to učinilo kon- 
strukciju još manje ekonomičnom. 

Piređino ti konstrukcije ovoga tipa i bile su u tome 
da ne treba skela i pokrova, jer za nju treba daleko 
više betona i armature nego za monolitnu. 

Projektirana kupola sastojala se od 54 rebra. Težina 
čitave kupole iznosi 450 tona. Zia izvedbu bi trebalo 
277 kubika betona i 37 tona čelika. 

1. 3 Drvena kupola. 

Treća varijanta bila je drvena kupola. Prednosti su 
takve kupole relativna jednostavnost izvedbe, ekono- 
mičnost i lakoća montiranjiai. U našim prilikama bilo 
je usto sigurno najlakše pronaći prikladno poduzeće, 
radnike i nadzor za izvedbu takve kupole. Nedostatak 
je te konstrukcije, da se može zapaliti i da nije toliko 
trajna. 

Za konstrukciju je odabrana rebrasta kupola. 

Odnos sploštenosti) 1 : 6 izabran je najplići, koji se 
još za drvene kupole preporuča. 

Zahtjev, da sunčane zrake ne stižu do. vode u ba- 
semima, bio je razlog, da je krov svjetlika znatno istu- 
ren preko gornjega obruča. 

Za izgradnju drvene kupole potrebno je oko 180 
kubika hras lovine i 12 000 kg gvožđarije. 

Na bazi gornjih razmatranja i podataka naš je 
zaključak u idejnom projektu bio, da odluka, ko- 
joj ćemo se izvedbi prikloniti, ovisi više o tome, 
čime raspolažemo, nego o čemu drugome. U tom 
smislu dostavili smo sakupljene podatke Komisiji 
za reviziju projekata. Ta je komisija donijela od- 
luku, da se izradi drvena kupola. 

2 — Opći opis drvene kupole. 

Prema prihvaćenom idejnom projektu izrađen 
je glavni projekt drvene kupole. 

Po definitivnom projektu kupola je imala ra- 
spon od 39 m. Ođpos sploštenosti je ostao 1 : 6. 
Strelica kupole je 6,5 m. Visina krutih rebara, koja 
je mjerilo stabilnosti kupole, odabrana je sa 1/50 
raspona u sredini duljine rebra. 

Svega su predviđena 54 gipka i 27 krutih re- 
bara. Broj rebara odabran je s obzirom na raspon 
oplata pri dnu kupole. Promjer gornjeg obruča 
predviđen je izvana 400 cm, tako da su u njega 
mogla stati sva rebra kupole. 

Projekt kupole obuhvatio je i vrlo opsežan geo- 
metrijski proračun točnih dimenzija sistema i ele- 
menata konstrukcije. 

Kupola je visoko kvalitetna konstrukcija, pa je 
trebalo obratiti osobitu pažnju na točnost izvedbe. 
U glavnom projektu su stoga dimenzije svih drve- 
nih elemenata i pripadnih gvozdenih dijelova na- 
vedene u milimetrima. To znači, da je na važnijim 
mjestima trebalo elemente obianjati prije ugradbe 
i definitivnog prirezivanja, odnosno pri ugradbi ih 
propiljivati i napinjati klinovima do potpunoga pri- 
ljubi jenja. 

To je osobito važno za uspjeh rada i kvalitet 
konstrukcije, osobito zbog njezinog jednolikog pro- 
stornog djelovanja. Prilikom izvedbe ovoga objekta 
tako se i radilo, pa uspjeh posla nije izostao. To 
jasno pokazuju rezultati dobiveni prilikom otpušta- 
nja skela i prilikom probnog opterećenja. 

Takvo projektiranje drvene konstrukcije nije. 
nažalost, u našoj građevinskoj praksi uobičajeno, 

ali je to sigurno nedostatak te prakse, a ne kon- 
strukcija kao takovih. Nemarnost u izradi treba ne- 
milice likvidirati, jer one znače beskorisno trošenje 
plemenitog materijala — drveta. Ispravno i mo- 
derno projektiranje drvenih konstrukcija ide opće- 
nito — i mora ići — u tom smjeru, koji omo- 
gućuje ekonomično dimenzioniranje i svrsishodnu 
upotrebu drveta u visokokvalitetnim inženjerskim 
komstrukcij ama. 

Svakako, za kupolu takvih razmjera kao što je 
ova bila bd potrebna osobita točnost i u svakom dru- 
gom materijalu, pa i u betonu. Nema nikakva 
razloga, da se sa drvetom čine neu- 
mjesne iznimke. 


sjeka vijenca podešen je potrebama oslanjanja re- 
bara kupole (vidi sliku pri kraju članka). 

Vijenac kupole je zajednički dio konstrukcije 
kupole i sistema stupova donjeg dijela hale. On je 
naokolo monolitan. 

Stupci hale temeljeni su na kontinuiranim te- 
meljima, koji u tlocrtu imaju oblik potkove. 

Prilikom betoniran ja čitav vijenac bio je podje- 
ljen na 7 sektora i izveden ovim redom: 1, 5, 2, 6, 
3, 7, 4. Duljina sektora iznosila je kojih 18 m. Pre- 
grade su izrađene od letvica, koje su stavljene iz- 
među šipaka armature. Između sektora je procjep 
od 50 cm, koji je naknadno zabetoniran. Predviđen 
je kvalitet betona M-220 s armaturom St 37. 



SI. 5 — Kupola u izgradnji 


Konstrukcija kupole predviđena je od hrasto- 
vine, pretežno druge klase; samo su pojedini dije- 
lovi traženi od prve klase drveta. Kod izbora građe 
osnovni je uvjet bila dovoljna prosušenost drveta; 
traženo je da vlaga bude svakako ispod 19%>, a po 
mogućnosti i ispod 17%. 

3 — Konstruktivni detalji 
3. 1 Vijenac i donja konstrukcija 

Drvena konstrukcija kupole povezana je pri dnu 
armiranim betonskim vijencem. Stvarno, na vije- 
nac se oslanjaju samo rebra kupole, dok oplate za- 
vršavaju ranije. Rebra su oslonjena preko čeličnih 
papuča, usidrenih u beton pomoću sidara. 

Vijenac kupole je izrazito vlačni elemenat. 
Šipke armature, koje preuzimaju vlačnu silu na- 
stavljaju se samo na preklop. Osim na vlak vijenac 
je napregnut i na savijanje od težine atike, vla- 
stite težine i pritiska od gipkih rebara. Oblik pre- 


3. 2 Gipka rebra 

Između krutih rebara nalaze se po dva gipka 
rebra. Ta su rebra projektirana kao Emyjevi lu- 
kovi, od ploštimice složenih platica. 

Gipka rebra predviđena su da preuzimaju samo 
tlačne, meridijalne sile. Zbog velike gipkosti ona 
su oslonjena na pet prstenastih ukrućenja, koja ih 
povezuju s krutim rebrima. Time je duljina izvija- 
nja gipkih rebara smanjena na osnovnih 3,6 m. 

U projektu je kao sistemna površina kalote ku- 
pole uzeta os rebra, koja je dio kružnice radiusa 
32,5 m. 

Svako rebro sastavljeno je od tri plati ce profila 
6/18 cm. Zbog velike duljine rebra, od kojih 19 m, 
trebalo je nastavljati platice pojedinoga sloja tako, 
da se svaki sloj sastoji od četiri platice, a najdulja 
platica je duga 6,8 m. Nastavci platica razmješteni 
su naizmjenično. 

Odnos debljina platica prema račLiusu zakrivlje- 
nosti iznosi 1 : 540. Zbog tako blage zakrivljenosti 
nisu bile predviđene nikakve naročite mjere za sa- 
vijanje platica. U izvedbi se nije kod toga rada 
naišlo na teškoće. 

U projektu je bilo predviđeno, da se platice 
spoje sa 75°/o drvenih trnova i 25% vijaka. Naža- 



Rebra su rađena na ravnoj, točno horizontalnoj 
podlozi, koja je bila posve čvrsta, tako da u radu 
nije dolazilo ni do najmanjih pomicanja šablona. 
Radno mjesto bilo je pokriveno i zaštićeno od kiše 
i sunca. 


SI. 6 — Gipko rebro 


lost, u izvedbi se poduzeće odlučilo da mjesto trno- 
va upotrebi samo vijke profila 5/8”. Time je spoj 
platica u luku doduše znatno poboljšan, s obzi- 
rom na mogućnost rastavljan ja jedne platice od 
druge, ali za nosivost luka to nije bio dobitak. Osim 
toga, time se nepotrebno povećao (3,4 t) utrošak 
čelika. Sumnja u djelovanje trnova i bojazan izvo- 
đača, da bi se lukovi nakon umetanja spajala mogli 
ispraviti, pokazala se prilikom izvedbe neosnova- 
nom, što se i očekivalo. 

Na mjestima nastavaka platica stavljene su dvo- 
struke uske vezice, tako da se čavli prstenaste 
oplate mogu zabiti u rebro. 

Na gornjem kraju srednja platica rebra, toliko je 
produljena, da ulazi između oba dijela gornjeg 
obruča. 

Na donjem kraju, kod vijenca kupole, pojačano 
je rebro vezicama i ugaonicima, pa se oslanja na 
čeličnu ležajnu ploču, kojom se sila u luku raspro- 
stire na veću površinu betonskog vijenca. Između 
drveta i ploče umetnut je sloj olova, a između vi- 
jenca i ploče ostavljena je reška široka osnovnih 2 
cm, koja je zalivena cementnim mortom. Tom se 
reškom izravnaju netočnosti vijenca i omogućuje 
podbijanja rebara kod ugradbe gornjeg obruča. 

Točnost oblika rebara kontrolirana je kod izra- 
de svakoga rebra. Osnovne su oznake bili čavli 
na pilotima, koji su bili zabijeni u tlo. Osnovni 
pravac izmjere bila je čelična žica, napeta po gla- 
vnoj tetivi rebra. 

Za konstrukciju je osobito važno, da sva rebra 
budu posve jednoliko izvedena, kako s>e ne bi dogo- 
dilo, da neka rebra kupole, zbog veće krutosti budu 
preopterećena, a druga da ostanu slabije optere- 
ćena. Tako bi moglo doći do nejednolikoga rada 
prostornog siste na kupole, a upravo to je ono što, 
prije svega, u konstrukciji treba izbjeći. * 

Gipka rebra bila su kod izvedbe savijena nešto 
jače od projektiranog oblika, jer se računalo sa 
stanovitim popuštanjem zakrivljenosti, do kojeg je 
moralo doći zbog podatnosti spajala. Veličina tih 
popuštanja procijenjena je unaprijed sa kojih 50 
mm u sredini duljine rebra. Prema krajevima to se 
nadvišenj e linearno smanjivalo do nule. Svako je 
rebro, naravno, mjereno nakon otpuštanja iz ša- 
blone, da se ustanovi ovo popuštanje. Kod toga je 
mjerena strelica i glavna tetiva. 

Prosječno je popuštanje iznosilo 30 mm; predvi- 
đeno nadvišenj e bilo je dakle povoljno odabrano, 
pa ga nije trebalo korigirati. Kod ocjene veličine 
nadvišenj a uzeta je u obzir i činjenica, da oblik 
popušta u duljem vremenskom razdoblju. 

Na šablonama su markirane ordinate luka, kod 
kojih se ugrađuju vijci, i ordinate luka, koje on 
mora imati nakon što je otpušten. 

Veličina potrebnog nadvišenj a i izobličenja 
može se ovako razlučiti: 

1 — Osnovni oblik kružnog luka. Radius osi luka 

R = 32, 5m 

a — Nadvišenj e na taj oblik zbog nadvišenj a, 
koje ćemo dati krutom rebru radi progi- 
ba toga rebra. Uzeto je 5 cm. 
b — Nadvišenj e zbog djelovanja sila elasti- 
čnosti drveta, koje teže, da silom savi- 
jene platice opet isprave u početni oblik. 
Predviđeno je 5 cm. 

2 — Osnovna duljina luka u osi zajedno sa dulji- 

nom istake srednje platice pri vrhu, koja 
ulazi u obruč, iznosi Lo = 19 193 mm. Ta je 
duljina kontrolirana mjerenjem duž stvarne 
osi luka i mjerenjem tangente i strelice, 
a — Povećanje duljine luka zbog nadvišenog 
oblika čitave kupole uzeto je 4 cm. 
b — Povećanje duljine luka zbog nadvišenog 
oblika krutog rebra. 

c — Privremeno povećanje duljine luka kod 
izrade samoga rebra, zbog netočnosti u 
radu i mogućnosti priljubljivan ja na 
obruč. 

Da se spriječe štete od pucanja platica na kra- 
jevima luka, određeno je, da se krajevi ostave ne- 
što dulji i da se platice na vrhu okuju protiv 
raspucavanja. Vrhovi su obrađivani tek prilikom 
montiran ja na svoje mjesto u kupoli. 


Za’ djelovanje gipkih rebara važno je, da u na- 
stavcima pilatice budu posve priljubljene — čelo u 
čelo. Točan je rad po trebam zato, da ne dođe do 
preopterećen ja pojedinih platica luka i do mijenja- 
nja smjera sila u luku, koje bi prouzrokovale ver- 
tikalne komponente tlačnih sila i mogle dovesti do 
neugodnih informacija sistema. Da bi se tome 
posvetila što veća pažnja, u uputama za izradu 
rebara ta je faza izrade tretirana odvojeno od osta- 
loga rada. Platice su bile sloj po sloj prethodno sa- 
vijene u točno propisani oblik i krajevi, koji se 
sudaraju, odrezani prvo približno, a zatim uz propi- 
Ijavanje reske pilom i nabijanjem sa strane dove- 
deni do posvemašnjeg priljubljenja. Tom prilikom 
platice su numerirane sa brojem rebra, brojem slo- 
ja u luku, platice u sloju, te strane, na koju ih tre- 
ba okrenuti, a ujedno je odmah građa izabrana 
tako, da su kvalitetno slabiji komadi stavljeni u 
srednji sloj. 



SI. 8 — Šablona za savijanje gipkih rebara 


Rebra su zatim sastavljena u posebnim šablona- 
ma i izrađivana u parovima. Šablone su bile za- 
čavlane na podu. Ta je veza bila dovoljna, jer se 
tokom radova nije moglo ustanoviti nikakvo pomi- 
canje šablona. Oblici su kontrolirani kod izrade 
svakoga para rebara. Šablone su izrađene od hra- 
stanovine, jer od mekog drveta ne bi bile dovoljno 
točne i trajne. 



SI. 9 — Izrada gipkih rebara pod krovom 


# 

Kad su platice u jednom nastavku bile točno 
pritisnute jedna o drugu — točnost je kontrolirana 
»špijunom« — povezane su odmah provizorno, da 
se ne razmiču za vrijeme dok se sastavlja drugi 
nastavak. 

Na osnovu podataka o utjecaju veličine izbuše- 
nih rupa za vijke odabrano je za bušenje svrdlo 
profila 15 mm. Bušilo se električnim bušilicama 
sa spiralnim svrdlima za drvo i svrdlima za čelik. 
Svrdla za čelik nisu podesna, jer ona ne izbacuju 
dovoljno strugotine, pa treba nekoliko puta izvla- 
čiti svrdlo iz rupe, a usto se ona jako ugriju. Svr- 
dla su b rušena na gradilištu, ali je kod toga odre- 


U projektu je bilo sugerirano poduzeću, da savi- 
jeno drvo, parenjem oslobodi od naprezanja ali do 
toga nije došlo. 



SI. 10 Kruto rebro 

đena točna tolerancija u istrošenosti, nakon koje 
se svrdlo moralo zamijeniti novim. Ovo je bilo 
važno samo kod svrdala za drvo, koja su nakon dva 
tri brušenja postala neuporabiva (smanjenje za sko- 
ro 1 mm). Veoma važno je bilo, da rupe budu oko- 
mite na tangentu luka. 

Rupe na mjestu čeličnih vezica bušene su pola 
s jedne, pola s druge strane, da se time izbjegnu 
netočnosti izlaska rupe u donju vezicu, zbog kojih 
puca svrdlo, a usto se nepotrebno proširuje rupa u 
vezici. Nažalost, sve su vezice dobavljene s izbu- 
šenim, rupama; bilo bi bolje, da se u donjim vezi- 
cama bušila rupa istodobno s rupom u drvetu. 

Glave vijaka stavljene su s unutarnje strane 
luka tako, da se vijci mogu naknadno pritezati i da 
su što manje oslabljene oplate. 

Nakon otpuštanja rebro je pomaknuto malo u 
stranu, ponovno savijeno na propisani oblik s nad- 
višenjem, a tada su izbušene rupe i stavljeni pre- 
ostali vijci, koji su se nalazili na mjestu šablona. 


3 Kruta rebra 

Kruta rebra projektirana su kao đaščami no- 
sači sa hrptom od unakrsno složenih dasaka, debe- 
lih 20 mm. Daske hrpta široke su u srednjem dijelu 
20 cm; prema krajevima luka širina se povećava 
na 25 cm, a pri samom kraju stavljena je daska 
široka 30 cm. 

Pojasi su izvedeni od četiri letve profila 5/8 cm. 
Letve su predviđene , jer jednu platicu široku 16 
cm teško bi bilo saviti u potrebnu liniju intradosa, 
odnosno eksitradosa. Ako bi pak uzeli širu platicu, 
pa iz nje izrezali točan oblik, tom bi prilikom pre- 
rezali vlakna i bitno oslabili svojstva drveta. 

Između pojasa stavljena su radijalno ukruće- 
nja; u svemu onako kako je to uobičajeno kod đa- 
ščanih nosača. Daske hrpta zakovane su odgovara- 
jućim brojem čavala s unutarnje strane nosača o 
letve pojasa, a daske jednoga i drugoga sloja hrpta 
spojene su međusobno po sredini visine sa po četiri 
čavla. 

Na crtežima je dan načelan razmještaj čavala 
za spoj hrpta i pojasa: 2 x 80 čavala po metru du- 
žine. Prema sredini rebra broj se čavala smanjuje 
na 2 x 50, odnosno na minimum 2 x 40 komada po 
metru. 

Debljina čavala odabrane su prema direktivama 
za čavlane spojeve s obzirom na dimenzije dotične 
građe. 

Na taj se način kruto rebro sastoji od dvije uz- 
dužne polovice, koje su na svakih pola metra po- 
vezane vijcima profila 1/2”, koji prolaze kroz resku 
pojasnih letava. 

Nastavci pojasa izvedeni su pomoću čeličnih ve- 
zica. Po projektu je bilo predviđeno, da vezice gor- 
njeg pojasa budu drvene, duge 100 cm, a prikovane 
čavlima na pojase. Takve su vezice podesne zbog 
svoje krutosti, a pojas je tlačni element. Promjena 
projekta nije bila poželjna, a time je usto nepotre- 
bno povećana količina čelika. Na donjem pojasu 
vezice su projektirane kao izraziti vlačni nastavci i 
izvedene su duge 142 cm, profila 8/60 mm. Sile se 
u vezice prenose pomoću vijaka profila 1/2”. Bu- 


Linija intradosa rebra je kružni segment rađi- 
usa 51 200 mm, a linija ekstradosa segment kružni- 
ce radiusa 32 590 mm. Visina krutog rebra najveća 
je u sredini duljine rebra, a iznosi 800 mm; pri kra- 
jevima se visina rebra smanjuje na 280 mm. Zbog 
toga se gornje letve gornjeg i donjeg pojasa mora- 
ju potesati od 8 na 6 cm pri krajevima rebra. 

U procjep između gornjih obruča kupole ulazi 
donja letva gornjeg pojasa, koja je toga radi osta- 
vljena dulja od ostalih. Ostali dijelovi pojasa upiru 
se čelom neposredno u gornji obruč. 

Na donjem kraju, gdje rebro leži na vijencu 
kupole, ležaj je pojačan čeličnim pločama i uga- 
onicima. 

Zbog boljeg nalijeganja drveta na čelične plohe 
umetnuto je između njih olovo debelo 5 mm. Budu- 
ći da na tom mjestu završavaju obje oplate kupole, 

SI. 12 — Ležaj krutih, rebara 


dući da su nastavci simetrični s obzirom na verti- 
kalnu os nosača, to vijci prolaze skroz i ujedno me- 
đusobno vežu obje polovine rebra. 

Najduža letva pojasa krutog rebra duga je 5,4 m. 

Duž duljine rebra nastavci su razmješteni na- 
izmjenično tako, da nastavak ni jedne letve jedne 
polovine rebra ne pada zajedno s nastavkom druge 
letve, naravno, u okviru nastavljanja simetričnih 
letava u parovima. 

Preko vijaka u nastavcima i ostalih vijaka, 
smještenih u resku letava, te preko čavala u sredi- 
ni visine hrpta obje pole rebra dovoljno su pouzda- 
no međusobno pričvršćene, da ne mogu djelovati 
odjelito, jedna bez druge. Ta je veza još pojačana 
dodatkom donje daske ispod donjeg pojasa, koja 
je stvarno dio donje oplate, a njom je znatno poja- 
čana stabilnost donjeg pojasa rebra u poprečnom 
smjeru. Gornji pojasi povezani su prstenastom 
oplatom. 


sa svake je strane ležaja postavljeno po jedno plo- 
sno gvožđe, koje viri iznad gornje plohe rebra za 
visinu obih oplata. O njega će se osloniti krajnji 
elementi oplata. 

Projektirana kruta rebra sposobna su da pre- 
uzimaju i momente savijanja, koji bi mogli nastati 
u konstrukciji tokom njenog trajanja, a podesna 
su zbog te svoje osobine i zato, jer se mogu iskori- 
šćivati prilikom montiranja kupole kao šablone 
točnog oblika kupole. Ona su usto toliko jaka, da 
mogu, prije nego se otpuste skele, nositi: sebe, op- 
late i gipka rebra na rasponu od vijenca do gornjeg 
obruča kupole. 

Krutost rebara, dakle, i te kako iskorišćuj emo, 
unatoč toga, što se po podacima statičkoga prora- 
čuna čini, da nije tako. Iskorišćuj emo je za postiza- 
vanje što točnijeg oblika kupole kao i za postiza- 
vanje dovoljne sigurnosti ljuske kupole što se tiče 
njene stabilnosti. Ta su rebra osobito važan eleme- 
nat za održavanje oblika kupole, koji je od pri- 

marne važnosti za nosivost, jer se konstrukcija 
može dovesti do sloma tek kad izgubi svoj pravilni 
prostorni oblik. 

S obzirom na veliku važnost oblika, sve su iz- 
mjere rebra dane s milimetarskom točnosti. Koor- 
dinatni sistem je kod iscrtavanja oblika bila spojni- 
ca centara luka u ležaj ima na osnovnoj plohi i 
simetrala luka. Uz osnovne mjere dane su i kon- 
trolne mjere, tako da su se prilikom izvedbe mogli 
izvesti zagarantirano točni oblici. 

U osnovnom projektu dane su koordinate bez 
nadvišenja, jer je to ono što želimo dobiti. Razum- 
ljivo je, da se prilikom izvedbe elementi moraju 
izvesti toliko deformirani, da tek kasnije, u defi- 
nitivnoj konstrukciji, zadobiju projektirane kote i 
oblike. (Vidi podatke kod gipkih rebara.) 

Kruta rebra rađena su na tesarskom podu, na 
kojemu su točno fiksirane tetive rebara s tankom 
čeličnom žicom. Za točnost rada osobito je važno, 
da pod bude posve nepokretan, točno ravan i hori- 
zontalan. 

Najprije je nacrtan na podu oblik rebara. Pred- 
viđeno izvedbeno nadvišenje odabrano je sa 5 cm 
u sredini duljine rebra, a prema krajevima se ono 
postepeno smanjuje do nule. Kod crtanja uzeto je 
u obzir i potrebno produljenje rebra, zbog pred- 
viđenog izvedbenog nadvišenja kupole. 

Na podu su nacrtane linije obaju pojaseva i po- 
ložaj radijalnih ukrućenja rebra. Zatim su stavljene 
poprečne platice debele 6 cm, tako da se rebro 
slaže nešto poviše od poda, da bi se reške mogle 
propiljavati sa pilom. Na platice postavljene su duž 
intradosa i ekstradosa rebra, s vanjskih strana, 
šablone od letava profila 5/8. Za vrijeme radova 
kontrolirani su oblici kod svakog rebra, pa je jed- 
nom trebalo korigirati oblik. 

U šablone je uložen najprije sloj po sloj letava 
pojasa. One su privremeno razupirane u savijeni 
oblik i nastavci propiljavanjem dovedeni do posve- 
mašnjog priljubljen ja. Sa krajeva su letve tom pri- 
likom razupirane pomoću klinova. Zatim su pojasi 
numerirani, izvađeni i premazani karbolineumom, 
a tada ponovno složeni svi zajedno u šablone i de- 
finitivno razuprti sa čela klinovima, a po sredini 
radijalnim ukrućenjima. Kod umetanja ukrućenja 
također se vodilo računa o tome, da se ukrućenja 
tijesno priljube o pojase. 

Nakon toga su se stavljale daske hrpta, i ito 
najprije krajnje daske na ležaj ima rebra, a zatim 
ostale. Položaj čavala obilježavan je linijama čava- 
la paralelnim rubovima rebra, a zatim su čavli 
zabijeni tako, da susjedni čavli ne padnu u isto 
vlakno. 

Da daske hrpta ne bi pucale kod zabijanja ča- 
vala, bušene su kroz njih rupe, ali samo za čavle 
krajnjega reda i za čavle krajnjih dasaka hrpta. 
Profil rupa bio je nešto tanji od profila čavala. 
Rupa je bušena samo kroz dasku hrpta; to je osi- 
gurano točno određenom duljinom svrdla, taiko 
da nije moglo doći do griješke. Brzina toga nabu- 
šivanja bila je tolika, da ni šest ljudi, koji su zabi- 
jali čavle, nije moglo stići onoga, koji je elektri- 


čnim svrdlom bušio rupe. Za izradu jedne pole 
krutog rebra trebala su tri tesara pola dana. 

Polovine rebra, izrađene u šablonama, spajane 
su zatim u krute lukove na posebnim nogarima, na 
kojima su rebra stajala u osovljenom položaju. Ru- 
pe za vijke, koji spajaju polovine rebara, bušene 
su spiralnim svrdlom za čelik, jer se moglo naići 
na čavle, pa bi svrdlo za drvo pucalo. 

Nakon povezivanja virjcima zabijeni su čavli u 
sredini hrpta. Tom prilikom konstatirano je, da po- 
cinčani čavli imaju tako đjebeo vrh '(posljedica 
kupanja u cinku), da kod izbijanja na stražnju 
stranu otkinu trijesku od daske hrpta. Toga radi 
trebalo je izbrusiti vrhove čavala, da budu oštri. 
Dio čavla, koji je izbio na stražnju stranu, zavijen 
je okomito na vlakna. 

Naročita pažnja posvećena je točnoj izradi do- 
njeg ležaja rebra. Za taj posao odabrani su najbo- 
lji tesari. 

Kako je bilo predviđeno, da će se upasivanje u 
gornji obruč izvesti nakon montiran ja svih rebara, 
to se prilikom izrade rebara ostavio gornji kraj 
rebra neobrađen i dulji od projektiranih izmjera. 

Dovršeni kruti lukovi položeni su zatim pomno 
u ležećem položaju i zaštićeni od nevremena i sun- 
ca. Prilikom pregleda prije montiranja nisu na 
njima konstatirana oštećenja. 



SI. 18 — Montirana rebra 


3. 4 Prstenasta oplata 

Povrh rebara i poligonalnih ukrućenja posta- 
vljena je prvo prstenasta oplata. To je sloj savi- 
jenih letava profila 4/6 cm u prosjeku. Šire letve od 
6 cm uzrokovale bi veće poteškoće kod savijanja. 
Letve leže prstenasto po paralelama kalote kugle, 
koja čini kupolu. 

Čitava oplata imade 312 redova letvica. Pojedine 
letvice duge su 1,9 do 4,5 m. Nastavci letvica točno 
su određeni i nalaze se samo nad rebrima, a tako 
su razmješteni, da nastavci susjednih redova ne 
padaju zajedno. 

Letvice prstenaste oplate prikovane su čavlima 
na rebra kupole. Na mjestima, gdje se nastavljaju, 
letvice su i međusobno povezane čavlima. 

SI. 14 — Uređaj za grijanje letava na gradilištu 


Na donjem kraju ova oplata završena je sa dva 
reda nešto debljih letava, profila 2 x 6/10 cm. Na 
njima započinje ugradba oplate. Ove letve zahva- 
ta ju i visinu dijagonalne oplate, a na mjestima 
gdje prelaze preko rebara urezane su za 4 cm. 
Početna dva reda krajnjih letava spojena su po- 
moću vijaka sa spomenutim plosnim gvožđem 
ležaja. Nad rebrima gdje letve oplate leže nepo- 
sredno na gornjim površinama drveta trebalo je 
letve, kod gipkih rebara, na mjestima glava vijaka 
izdupsti za veličinu tih glava. Kako su letve i tako 
dimenzionirane s pola presjeka, nije to oslabljenije 
značajno. Usto se kod izvedbe pazilo, da udubine 
budu što manje. 

I za savijanje prstenaste oplate izradio je pro- 
jektant detaljne upute, koje, nažalost, prilikom 
izvedbe nisu bile posve ostvarene. Međutim, uspjeh 
rada je ipak bio nesumnjiv; jedino su ostali nepo- 
znati neki rezultati i okolnosti, koje su općenito 
interesantne za prostorne drvene konstrukcije. 

Letve oplate jako su zakrivljene, naročito gor- 
njih 60 — 70 redova. Podesno je, da s povećanjem 
tlocrtne zakrivljenosti pada stupanj prostome za- 
krivljenosti letava. 

Savijanje letava provedeno je postupkom, koji 
je uobičajen u produkciji predmeta od savijenog 
drveta. Taj je postupak bio veoma jeftin i jedno- 
stavan, a proveden je na gradilištu sa dva kuhinj- 
ska kotla, improvizirana za ove potrebe. 

U principu postupak je ovakav: 
a — drvo se ugrije pomoću pare na temperaturu 
od 50 do 70°C, 

b — drvo se savije u kalupima u određene oblike, 
c — drvo se suši u kalupima, i to u posudi i u 
zaklonu, 

d — drvo se izvadi iz kalupa i propisno spremi 


do časa upotrebe. 

SI, 15 — Posuda za grijanje letava 


Prije rada pokusima je trebalo odrediti ove po- 
datke: 

Najpodesmija temperatura pare kod ulaska u 
komoru i izlaska iz nje, s obzirom na težnju, da 
drvo tom prilikom primi što manju količinu vode, 
da se jednoliko ugrijava, a da se ne ugrije suviše 
naglo. 

Najpovoljnija temperatura drveta za savijanje, 
s obzirom na težnju, da to što manje utječe na 
nosivost i trajnost drveta. 

Potrebno vrijeme držanja u posudi; ustanovlje- 
no je sa otprilike 3 sata. 

U posudi su letve razmaknute jedna od druge. 

U šablonama je drvo držano također kojih 3 do 
4 sata. 



Šablone su projektirane na principu, da se u 
samom drvetu ne pojavljuju vlačna naprezanja 
prilikom savijanja. To se postiže na taj način, da se 
uz letvu stavi tanko plosno gvožđe, te se prije sa- 
vijanja pomoću vijka, koji je o njega pričvršćen, 
proizvede u drvetu pritisak potrebne veličine. Pri- 
likom savijanja u drvetu će se javiti samo tlačni 
naponi. 

SI. 17 — Shema naprezanja kod savijanja letava 


Nakon savijanja drvo je stavljeno 24 sata u ka- 
lupe, a zatim je pažljivo spremljeno u šupi. 

Kod sušenja trebalo je paziti, da brzina isuši- 
vanja nije prevelika i da sušenje bude jednoliko. 

Budući da se taj postupak pokazao vrlo jedno- 
stavan i jeftin, bilo je podesno saviti i ostale letve, 
koje su inače znatno manje zakrivljene od onih u 
gornjih 65 redova. To se isplatilo učiniti, jer se 
tada oplata može mnogo brže ugrađivati. 

Nakon postavljanja prstenaste oplate ugrađeni 
su posebni obruči, koji vežu tu oplatu s gipkim 
rebrima i tako osiguravaju bolju povezanost donjeg 
skeleta konstrukcije s oplatama. To je osobito va- 
žno za slučaj, da se drvo oplate provlaži i izbaci 
iznad rebara. 

3. 5 Dijagonalna oplata 

Na sloj prstenaste oplate dolazi jednoslojna di- 
jagonalna oplata od dasaka debelih svega 2 cm. 
Taj sloj prostorno ukrućuje kupolu i preuzima 
posmične sile. Smjer kosine dijagonalne oplate 
predviđen je 45°, a mijenja se na svakom krutom 
rebru, na jednu pa na drugu stranu. 

Daske oplate pribijene su žičnim čavlima o pr- 
stenastu oplatu. One ne smiju biti široke, jer su 
vitopereno ugrađene. U projektu je širina tih da- 
saka predviđena sa 16 cm i to sve daske jednako 
široke. Tada je najlakše rasporediti i čavle. 

Pri vijencu postavljena je preko krajeva dasaka 
ove oplate platica profila 6/24, koja ide prstenasto 
po kraju oplata i povezuje preko vijaka kraj opla- 
ta s rebrima. Vijci prolaze uz rebro, jer je ono na 
tome mjestu pod najvećim pritiskom. 

Izvedba dijagonalne oplate ne pokazuje ništa 
što bi trebalo naročito istaknuti. To je u svemu naj- 
jednostavniji elemenat kupole. 



SI. 19 — Ugrađivanje prstenaste oplate 


3. 6 S v j e 1 1 i k 

Krovna konstrukcija svjetlika predviđena je 
od dva sloja unakrsno složenih dasaka debelih po 
3,5 cm, koji tako čine roštilj ni nosač. 

Daske krova jednako su široke, inače bi bilo 
teškoća kod nastavljanja. Razmještaj nastavaka 
točno je određen. U srednjem dijelu krova posve su 
iskorišteni dopušteni naponi, a progibi dasaka su 
maksimalni. Zbog toga su prilikom izvedbe daske 
u srednjem dijelu znatno nadvišene, toliko, da je 
taj dio dobio kupolasti oblik, a stvarni progibi da- 
saka jedva su se mogli primijetiti. 

Daske krova spojene su međusobno žičnim ča- 
vlima. Na krovu izvan vanjskog obruča stavljeno je 
otprilike dvostruko više čavala nego na unutarnjem 


dijelu. Na nastavcima dasaka predviđeno je mini- 
malno 6 čavala. Daske su na nastavcima skošene 
pod 45°. 



SI. 20 — Slaganje rebara u obruču 


Nad daskama stavljene su u kratkim komadima 
krovne letvice različitih visina, tako da pokrov li- 
ma ima unaokolo nagib od barem l°/o. 

Preko letvica položen je bakreni lim debeo 0,65 
mm. Centralni kružni dio lima izdignut je za 8 cm, 
pa je na sastavku donje i gornje plohe izrađen odu- 
šak za ventilaciju. 

S donje strane krova stavljen je sloj drvolita 
kao toplinska izolacija, a ozdo ispod njega 3 mm 
debele ploče od plastične mase juvidur, koje su 
mjedenim vi j cima pričvršćene o krov. 

Donja ploha istake krova obložena je borovim 
daskama, povezanima na pero i utor. 

U krovu svjetlika predviđen je sistem prirodne 
ventilacije. 

Krov svjetlika počiva na dva obruča, sastavljena 
po tipu Delorme-ovog luka. Vanjski obruč, pro- 
mjera 8 924 mm, sastavljen je od dva sloja platica, 
debelih 5 cm. Obruč leži na 27 dvostrukih stupaca 
profila 2X8/20 cm. Svaki treći stupac povezan je s 
unutarnjim stupcima i čeličnom zategom profila 
5/8”. Pomoću tih zatega možemo regulirati prenos 
sila sa svjetlika na kupolu. Vanjski stupci povezani 
su s krutim rebrima kupole; oni su ujedno i ukru- 
ćenja tih rebara. 



SI. 21 — Svjetlik u radu 

Unutarnji obruč, promjera 4 000 mm, leži na 9 
jednodijelnih stupaca profila 8/20 cm. Obruč je 
također đvoslojan; njegove pl a tiče debele su 5 cm. 

U oba obruča platice su međusobno povezane 
čavlima i vi j cima 0 1/2”. Pojedini vijci prolaze i 
kroiz daske krova, pa je na taj način krov vezan s 
obručima. 

Obruči su međusobno povezani i sa 9 drvenih 
prečaka profila 15/20. Te su prečke potrebne za 
postavljanje oplata i natezanje zatega. 

Između vanjskih stupaca svjetlika postavljeni 
su prozori, proviđeni žičnim staklom. Tri prozora 
mogu se otvoriti pomicanjem u stranu. Takav način 
otvaranja potreban je, da vjetar ne bd slomio otvo- 
reni prozor. 

Ispod svakog prozora predviđena je ovalna rupa 
za odvod vode, koja će se eventualno, uslijed kon- 
denzacije, skupiti na pokrovu onoga dijela kupole, 
koji se nalazi ispod svjetlika. 

3. 7 Obruč 

Kruta i gipka rebra kupole odupiru se jednim 
krajem o gornji obruč, a drugim o vijenac kupole. 

Gornji obruč kupole je tlačni elemenat, a sasta- 
vljaju ga dva luka od oblučila. Platice oblučila 


debele su 8 cm; jedan sloj obruča tvori 9 takvih 
platica. 

Između ta dva luka ulaze krajevi rebara. Teore- 
tski ne bismo trebali naročitog pričvršćen ja rebara 
i obruča; međutim, konstruktivno je jasno, da ta- 
kovu vezu treba što bolje uspostaviti. Toga radi 
su također između letava krutog rebra u obruču 
postavljeni klinovi profila 4/8, izrađeni od posve 
suhe hrastovine (ispod 17% vlage). Klinovi će se 
zatjerati među rebra nakon kompletnog dovršetka 
montaže rebara i obruča, ali prije umetanja defi- 
nitivnih vijaka u obruč. Nakon zatjerivanja klinovi 
će se fiksirati pomoću čavala. Klinovi su blanjani 
po svim plohama, a blanjane su također plohe, 
među koje ulaze klinovi. Pojedini lukovi sastavljeni 
su pomoću čavala, a oba luka međusobno su pove- 
zana vijcima, koji stežu i krajeve rebara, što ulaze 
među njih. 

Mjesto podložnih pločica tih vijaka s gornje i 
donje strane obruča postavljen je po jedan čelični 
obruč od lima debljine 10 mm, koji. pojačava ovaj 
delikatni dio kupole. Debljina vijaka u obruču 
odabrana je sa 5/8” i 3/4”. 

Rupe za vijke u čeličnom obruču predviđene 
su u uzdužnom smjeru kao ovalne, tako da pojedini 
vijci, koja se stavljaju prije zabijanja klinova, ne 
budu prilikom toga rada napregnuti na odrez. U 
radijalnom smjeru rupe imaju točan profil. 



SI. 23 — Gornji obruč 


Na vanjskom obodu obruč je konusan, s nagi- 
bom 1 : 16,22 prema vertikali, koji na tom mjestu 
imaju osi mer idi jalnih rebara. 

Osnovni promjer obruča zadan je na vanjskom 
obrisu, i to u, visini osi gipkog rebra. 

3. 8 Poligonalna ukrućenja 

Kao Što je već navedeno, rebra kupole međuso- 
bno su povezana s pet prstenastih ukrućenja, koja 


leže poligonalno po paralelama kupole. Ta su ukru- 
ćenja postavljena na razmake od cca 3 600 mm, i to 
u smjeru centra kalote. 

Ukrućenja su sastavljena od platica debelih 5 
cm, a niža su od krutog rebra toliko, da ozgo mogu 
proći gipka rebra, a ozdo zaštitna oplata kupole. 
Ukrućenja ipak sežu preko čitave slobodne visine 
hrpta, a zahvataju s obje strane i letve pojasa. Ona 
su prekinuta kod svakog krutog rebra. 

Na mjestu gdje se gipka rebra sastaju s ukru- 
ćenjima, stavljena je vertikalna platica, koja učvr- 
šćuje gipko rebro sa ukrućenjem, te se time fiksira 
čvor i onemogućuje izvijanje gipkog rebra na veću 
duljinu od razmaka poligonalnih ukrućenja. 

Po proračunu kupole kao skeleta dobivaju se u 
ovim ukrućenjima relativno velika naprezanja, ali 
budući da kod toga računa nije uzeto u obzir sud- 
jelovanje prstenaste oplate, ovi Jrezultati mogu 
imati samo informativno značenje za stanje kon- 
strukcije, dok još nema te oplate, odnosno' za pro- 
matranje donjeg dijela kupole (bez oplata) kao 
samostalnog sistema nosača. 

Poligonalna ukrućenja smanjuju i duljinu izvi- 
janja krutih rebara u poprečnom smjeru na osno- 
vnih 3,6 m, a to je značajno zbog male krutosti tih 
rebara u poprečnom smjeru. 

4 — Pokrovi i zaštite 

Povrh konstrukcije kupole položene su na dija- 
gonalnu oplatu krovne letvice veličine 3/4 cm. 
Letvice teku meridijalno na razmacima od 15 do 
25 cm, a pojedinačno su duge po 1 m. Krajevi let- 
vica su razmaknuti, da prostori između letvica bu- 
du povezani. (Građevinar 1955/5). 

Iznad krovnih letvica stavljen je sloj bakrenoga 
lima. U tom sloju ostavljeni su odušci na donjem 
dijelu kupole po čitavom obodu, na paraleli gdje 
se pokrov odiže od kupole prema atici. 



SI. 24 — Poligon? Ina ukrućenja rebara 

Da bi se dobilo dojam što pliće kupole, a usto, 
da bi se omogućilo što bolje provjetravanje donjeg 
dijela drvene konstrukcije, izdignut je pokrov ku- 
pole pri njenom dnu nad osnovnu plohu kupole. To 
je učinjeno na taj način, što je na vijencu hale 
podignut zidić visok 1,2 m, a na njega su s jedne 
i s druge strane na konstrukciju kupole radijalno 
postavljene gredice na mjestu svakoga rebra. 

Preko tih gredica položen je sloj oplate, u sve- 
mu kao što je rađena prstenasta oplata. Na samom 
rubu ispred zidića stavljen je naokolo žlijeb za 
odvodnju. Voda je iz žlijeba odvedena cijevima 
kroz vijenac i kroz unutrašnjost stijena hale do 
terena. 

Povrh oplate nisu postavljene krovne letvice, 
nego direktno bakreni lim, jer te oplate nisu osno- 
vni nosivi elemenat kupole. 

U tom dijelu pokrova predviđena su na nekoliko 
mjesta okna za ulazak u prostor atike. Za provje- 
travanje prostora između kupole i uzdignutog po- 
krova, a zatim i čitave konstrukcije, ostavljeni su 
u zidiću atike odušci zaštićeni perforiranim limom. 



Limeni pokrov kupole protegnut je i ispod kro- 
va svjetlika sve do obruča. Na tom je mjestu pred- 
viđen odušak naokolo obruča. 


Pokrov je povezan s oblogom obruča s unutarnje 
i donje strane obruča. 

Vanjski stupci svjetlika, koji prolaze kroz lime- 
ni pokrov kupole, obloženi su također limom, koji 
je s donje strane posvuda nepropusno povezan s 
limom kupole. 

S obzirom na činjenicu, da se krovište nalazi 
nad prostorijom u kojoj će se razvijati dosta vlage 
iz basena, bit će potrebno da se ozdo posebno zaštiti 
drvo od vlage, koja pogoduje razvijanju truleži. 

S donje strane konstrukcije kupole bile su pred- 
viđene dvije alternativne zaštitne obloge. Najprije 
je predviđeno, da se konstrukcija isprva ne zatva- 
ra ozdo nikakvim oblogama, nego da se ostavi slo- 
bodna. To je podesno zato da bi se drvo moglo po- 
sve prosušiti i od onih uvlaženja, do kojih nemino- 
vno dolazi za vrijeme dok još gornji pokrov limom 
nije dovršen. U eksploataciji će se zatim ustanoviti, 
prema količini vlage u krovištu za vrijeme raznih 
godišnjih doba, koja se uslijed isparivanja iz basena 
skuplja u zgradi, da li je potrebna posvemašnja za- 
štita konstrukcije od te vlage. Ako je ona potrebna, 
tada su predviđene dvije varijante, i to jedna kla- 
sična zaštita, sa drvenom oplatom, i druga moderna 
s opnom od plastičnog materijala. 

Prva alternativa obloge projektirana je od bo- 
rovih dasaka, sastavljenih na pero i utor. Daske 
su postavljene u prstenastom smjeru između krutih 
rebara. Daske zaštitne oplate učvršćene su o krute 
lukove i o platice, koje su u tu svrhu postavljene 
mer idi jalno između krutih rebara, a prikovane su o 
poligonalna ukrućenja. Na daskama oplate leži kao 
termoizolacija sloj drvolita, debeo 3 cm. Donji pojas 
krutih rebara oplaćen je ozdo bakrenim limom i 
daskama. Nastavno na tu oblogu predviđena je i 
obloga pri vijencu kupole, koju ozdo posve zatvara 
betonski vijenac. Ta će se oplata izraditi u svakom 
slučaju već iz estetskih razloga. 

Po drugoj alternativi predviđamo, da će se za- 
štita od vlage ozdo ostvariti tankom opnom od 
plastičnog materijala, koji se proizvodi u folijama. 
Takva je zaštita mnogo jednostavnija i pouzdanija 
od klasične, jer ima daleko manje rešaka. Usto ona 
ostavlja više slobodnog prostora oko drvene kon- 
strukcije, koju zaštićuje. Zatim, takva je zaštita 
tako reći bez težine, pa se time kupola oslobađa 
nepotrebnog mrtvog tereta. 

Neovisno o gore navedenim mjerama za zaštitu 
trajnosti drveta poduzeti su, naravno, i svi osnovni 
preduvjeti za trajnost konstrukcije. U prvom redu, 
sva je građa premazana na svim plohama dvokra- 
tno i trokatno uobičajenim antiseptičnim sredstvom 
karbolineumom — a dijelovi zaštitnih oplata pre- 
mazani su firnisom od lanenog ulja. Dalje su sva 
gvozdena spojna sredstva prevučena slojem cinka, 
a veći metalni dijelovi premazani su na uobičajeni 
način minijem i uljenom bojom. 

5 — Prilazi na kupolu 

Na tako veliko krovište kao što je kupola, sa 
svojih 1 300 m 2 površine, trebalo je omogućiti lak 
prilaz na vanjsku plohu. Takav je prilaz potreban 

za slučaj osobito velikog snijega, zatim u slučaju 
potrebnih popravaka na pokrovu, svjetliku i oluci- 
ma, zatim za otvaranje i zatvaranje prozora na 
svjetliku, koji su predviđeni da se otvaraju samo 
neposredno s krova kupole, i za slične slučajeve. 
Usto je korisnik objekta izrazio želju, da može stići 
u svjetlik zbog fotografiranja dogođaja u baseniu. 
Sve su to bili razlozi poradi kojih smo projektirali 
fiksne prilaze do svjetlika. 

Za prilaz do vijenca kupole predviđene su stube- 
penjalke, koje na uobičajeni način sežu od ravnog 
krova male hale do vrha atike kupole. Po rubu 
atike postavljena je 50 cm visoka ogradica od cijevi 
profila 48 mm, koja služi za udobniji prolaz po vi- 
jencu kupole i za osiguranje onoga, koji bi slučajno 
pokliznuo po obloj plohi kupole. 

Kako se odmah uz vijenac nalazi otvoreni žlijeb 
odvodnje, predviđena je preko toga žlijeba čelična 
rešetka, koja se oslanja na stupce ograde i pokrov 
kupole, a može se po potrebi dignuti i žlijeb očistiti. 

Od vijenca kupole do svjetlika predviđene su na 
tri mjesta čelične stube, koje leže na limu kupole. 
Stube počinju nešto ispod donjeg oduška pokrova, 
a sežu do nogostupa kod svjetlika. Taj nagostup 
od limenih traka predviđen je da se lako i sigurno 
mogu obilaziti prozori i ulaziti u svjetlik. 

Za prilaz na krov svjetlika postavljene su tako- 
đer stube penjalice, koje završavaju sa rešetkastim 
podestom. 

6 — O izvedbi 

Interesantno je napomenuti, da je prilikom iz- 
vedbe projektant tražio naročite mjere opreza što 
se tiče točnosti izmjera. Tako je tražio, da se sva 
mjerenja izvrše s jednim čeličnim metrom, koji je 
nazvan »prametar gradilišta«, jer se samo tako 
mogao postići preduvjet za milimetarsku točnost 
izvedbe. 

Ustanovljeno je tom prilikom, da obični drveni 
tesarski metar (»colštok«) i uobičajeni rad s neko- 
liko takvih metara nije dovoljno precizan. Zato 
su sva veća mjerenja i izmjere donjeg dijela hale 
izvedena s prametrom, a usto je svako mjerilo, 
drveno ili čelično, prije upotrebe kontrolirano i 
žigom utvrđena ispravnost i broj toga metra. To 
je bio jeftin preduvjet za točnost izrade, koji je uz 
sistematsko insistiranje nadzora na točnost rada 
dao dobre rezultate, a što je bitno, stvorio je na 
radilištu atmosferu točnosti i kod radnika. 

Prirodno je, da se nije na svim mjestima tražila 
tolika preciznost. Ona je ustvari bila potrebna samo 
na svim rebrima kupole, na izradi okova rebara 
na dnu kupole, na izradi i pripasivanju obruča i 
rebara kupole te na ukrućenjima rebara. 

Gipka i kruta rebra kupole te gornji obruči 
kupole i obruči svjetlika izrađeni su u gradu, pa 
su trebali biti prevezeni na gradilište. 

Gipka rebra prenošena su vrlo pažljivo; dizalo 
ih je istodobno 12 do 16 ljudi, raspoređenih u paro- 
vima duž rebra. Težina jednog gipkog rebra izno- 
sila je otprilike 600 kg. Nakon izrade rebra su polo- 


žena na nogare razne visine tako, da su ležala na 
podlogama onog oblika kako su bila izvedena. Od 
radionice do gradilišta sva su rebra i obruči bili 
prevezeni seljačkim kolima. 



SI. 26 — Prijevoz rebara na gradilište 


Za prenose i utovar krutih rebara trebalo je 20 
radnika. Nakon izrade ona su bila deponirana — na 
ležećke — na horizontalnu podlogu. Prilikom svih 
deponiranja i faza rada rebra i obruči bili su kro- 
vom ili pokrovom ljepenke brižno zaštićeni od 
sunca, vlage i kiše. Tu je veoma štetan svaki ne- 
mar, pa se naročito pazilo, da se izbjegne upropa- 
šćivanje drveta od tih utjecaja. 

Za montiran je konstrukcije kupole bila su pro- 
studirana dva rješenja. Prvo je bilo rješenje bez 
fiksnih skela, izuzev centralnog stupa, a drugo 
rješenje sa fiksnim skelama na čitavom tlocrtu. 

Nakon razrade jednoga i drugoga rješenja došlo 
se do zaključka, da će biti nešto skuplje, ali zato 
za rad jednostavnije i sigurnije izraditi čitavu ske- 
lu. Ovo je odlučeno to više, što u nabavi građe nije 
bilo zapreka, a s obzirom na čitav Institut i etape, 
u kojima se gradi, građa skele će se i tako opeto- 
vano iskoristiti. 

Tako se dogodilo, da nije iskorištena prednost 
rebraste konstrukcije što se tiče mogućnosti slo- 
bodne montaže. Nije to učinjeno i stoga, što se 
radilo o naročitoj konstrukciji, koju je trebalo iz- 
vesti s radnom snagom bez dovoljnog iskustva za 
takove poslove. Usto je 9igurno, da predviđeni na- 
čin montiranja omogućuje znatno solidni ji rad i 
kvalitet spojeva, oblika i rada same konstrukcije 
nego li se to inače moglo postići. 

Glavni dio skele za montiranje bio je centralni 
stup, koji je projektiran kao solidna drvena skela. 
(Vidi skicu 27 u članku »Drvene kupole«.) 

Za dizanje rebara i druge građe na vrh zgrade 
ostavljena su u tlocrtu dva otvora, od kojih je jedan 
bio smješten kod vrata, a drugi otprilike dijago- 
nalno, kod velikog prozora zgrade. 

Prvo je postavljen na vrh centralnog stupa donji 
dio obruča kupole, na koji dolaze rebra. Za podi- 
zanje rebara predviđene su bile portalne dizalice 
nad spomenutim otvorima, kroz koja su se rebra 

SI. 27 — Montiran je rebara 


unosila. Nakon što siu kruta rebra podignuta, raspo- 
ređena su ona na svoja mjesta, uz istovremeno 
umetanje poligon alnih ukrućenja. Paralelno su se 
raspoređivala i ugrađivala nasuprotna rebra tako, 
da je stup bio simetrično opterećivan. Počelo se 
raditi sa dva mjesta, koja su se nalazila otprilike 
po sredini između otvora, gdje su se elementi po- 
dizali na skelu. Od tih mjesta rad se odvijao isto- 
vremeno s jedne i druge strane početnog rebra, 
prema dizalicama, tako da su bila istodobno u radu 
četiri polja. Kako su rebra laka, u tome radu nije 
bilo nikakvih teškoća. 


Da se ne bi gipka rebra kod prijevoza i dizanja 
oštetila, bila su ona povezana u parovima i umet- 
cima od klađica spojena u jedan nosač. Time se 
postigla dovoljna zaštita* od šteta kod progibanja 
tih rebara. 

Nakon što su bitla montirana sva rebra, postav- 
ljen je gornji dio obruča, pa su uz propiljavanje 
i podibijainje rebara ozdo, između vijenca i papuča, 
čeone plohe rebara točno priljubljene uz obruč. Taj 
je posao bio, uz upast van je poligonalnih ukrućenja, 
stvarno najdelikatniji zadatak montiranja. 

Poslije montiranja gornjeg obruča,, definitivnog 
smještanja svih rebara stavljanjem klinova u obruč 
i umetanja čeličnih obruča i vijaka, te izrade do- 
njeg ruba oplata, počelo se s polaganjem prstenaste 
oplate i postavljanjem stupaca svjetlika. 

Da se rebra zaštite od uvlaženja i izravnog oba- 
sjanja sunca, ona su bila pokrivena ljepenkom i za 
vrijeme montaže. 

Nakon prstenaste oplate prešlo se na žabi janje 
dijagonalne oplate i na postavljanje obruča i krova 
svjetlika. Vrijedno je još spomenuti, da su svi vijci 
rebara bili prije montiranja ponovno pritegnuti, a 
nakon montiranja bili su svi dijelovi zaštićeni po- 
krovom od ljepenke. 

Zatim su postavljene krovne letvice i otpuštena 
konstrukcija kupole od skele. Izvršena su probna 
opterećenja kupole i zatim pokrivanje i drugi ra- 
dovi na dovršenju objekta. 



SI. 28 — Pogled na kupolu iznutra 


Tako su montirana kruta rebra, pa se tek nakon 
toga prešlo na montažu gipkih rebara. Međutim, 
prilikom rada pokazalo se, da bi bilo spretnije, da 
su se istovremeno u svakom polju odmah montirala 
i gipka rebra, jer je bilo nezgodno provlačiti gipka 
rebra oko oboda kupole. Doduše, čitava je montaža 
tako udešena, da se i rebro najudaljenije od diza- 
lice treba progurati samo za četvrt kruga. 


7 — Građa i količina materijala 

Prilikom nabave građe za kupolu osobito je pa- 
ženo ina kvalitet platica za gipka rebra i letava za 
pojase krutih rebara. 

Građa je bila pregledana pojedinačno, komad 
po komad, ocijenjena po dimenzijama, kvaliteti i 
prosušenosti, sve u smislu PTP-8. Oni dijelovi na- 

b&vke, koji nisu bili dovoljno prirodno prosušena, 
sušeni su na umjetni način u sušari. Vlažnost je 
kontrolirana pomoću instrumenata. Kod sušenja je 
bilo poteškoća sa komadima, koji su rezani iz »srca« 
i sa građom, koja je bila već na površini prosu- 
šena (potreba proparivanja). Osobito su u sušenju 
bile osjetljive letve 5/8 i 6/8. Kod izabiranja pazilo 
se, da komadi nisu zakrivljeni, niti izvitopereni, 
te da na krajevima nema pukotina. 

Doibavljeno drvo bilo je pretežno slavonska hra- 
st ovina. 

Kod izbora građe za pojase krutih rebara odba- 
čeni su svi komadi, u kojima se našla makar na 
jednom mjestu kvrga veća od trećine presjeka, a 
nije tolerirana ni najmanja oblina bridova. Bijel 
drveta nije smatrana materijalom. 


Po projektu tražena kvaliteta građe bila je 
uglavnom II. klasa hirastovine, koja zadovoljava 
rezultate statičkog proračuna. Međutim, za osigu- 
ranje besprijekorne izvedbe bilo je potrebno, da 
neki dijelovi budu i od građe bolje kvalitete; to su 
u prvom redu pojasi krutih rebara, jako savijene 
letve prstenaste oplate na predjelu oko gornjeg 
obruča, platice gornjeg obruča i plaitice gipkih re- 
bara. Tome je u izvedbi bilo i zadovoljeno. 

Metalni dijelovi kupole projektirani su i izve- 
deni od materijala uobičajenog kvaliteta. 

Projektom je bilo traženo, da sva gvožđarija 
treba biti zaštićena od hrđanja zbog vlage, agre- 
sivnih sastojina drveta i sredstava za antiseptiranje 
drveta. Zato su svi metalni dijelovi pocinčani u 



SI. 29 — Kupola pod snijegom 

\ 


Nakon dobave građa je bila propisno uskladi- 
štena — pod krovom na posve čvrstoj podlozi — u 
prozračne vitlove, tako da se nije mogla naknadno 
iskriviti, ovlažiti ni pucati. 

Pregled građe nije bio ograničen na pregled 
samo prilikom isporuke, kad je građa žigosana, 
nego je građa ponovno pregledana prije ugradbe u 
elemente, odnosno prilikom montiranja i ugradbe 
u kupolu. Ovo se pokazalo prijeko potrebnim. Na 
primjer, tek kod izrade krutih rebara konstatirao 
je nadzor, da daske hrpta nisu točno i jednako de- 
bele, a upravo ta činjenica je preduvjet kvalitete 
daščanih nosača, jer je osobito važno, da daske 
hrpta na svim mjestima točno prijanjaju na letve 
pojasa. Zbog toga je trebalo stanovitu količinu da- 
saka prije ugradbe blanjati. 


kupkama rastopljenog cinka. Međutim, kod va- 
đenja iz kupke nije se vodilo dovoljno računa o 
tome, da se cink posve ocijedi i da se komadi ne 
slažu, dok nisu posve ocijeđeni. Zbog toga su ostale 
na nekim mjestima vijaka i čavala prilično debele 
naslage cinka, pa je trebalo ponovno izraditi navoj 
na vijcima, odnosno brusiti vrh čavala. Nezgodno 
je usto bilo, što su se vijci uslijed toga odebljali, 
pa je bilo teško proturavati ih kroz rupe pločica. 

Od čitave gvožđarije jedino čelični obruči na 
gornjem obruču i zatege svjetlika nisu pocinčani, 
nego minrzlrani i premazani uljenom bojom. 

Količine materijala potrebne po projektu za 
konstrukciju kupole, osim krovnih letvica pokrova 
i zaštitnih obloga ozdo, dane su u tablici pregleda 
materijala. 

Pregled materijala 


Dio kupole 

Hrastovina 

Gvožđarija 

pojedin. 

sumarno 

pojedin. 

sumarno 


I. Konstruk- 





čija kupole 

1 Gipka 
rebra 

2 Kruta 

33,2 


2,4 


rebra 

3 Prste- 

34,8 


4,6 


nasta 

oplata 

54,3 


2,0 


4 Dijago- 





nalna 

oplata 

25,5 


1.0 


5 Obruč 

6 Ukru- 

1,0 


0,5 


ćenja 

23 4 

172,2 

0,8 

11,3 

II. Svjetlik 

8,4 

180,6 

0,5 

118 

III. Atika 

15,7 

196,3 

0,3 

12,1 


Količinu drveta za narudžbu trebalo je povećati 
za 7%. Prilikom izvedbe naručeno je bilo svega, za- 
jedno sa građom za pokrovne letvice, 240 m 3 drveta. 

U količini metala, koja je gore iskazana, nije 
uračunata armatura vijenca kupole, papuče rebara 
i njihova usidrenja. Za papuče je utrošeno otprilike 
2,5 tona čelika i 100 kg olova. 

Jedinična potreba drveta za kupolu i svjetlik 
(bez atike) iznosi g d = 0,14 m 3 /m 2 tlocrta zgrade, 
t. j. svega 181 m 8 . 

Potrebna gvožđarija za te dijelove (bez papuče 
i vijenca) iznosi g g = 62 kg/m 3 drveta ili 

g* g = 10 kg/m 2 tlocrta zgrade, t. j. svega 12 t. 

Obično su okolnosti pod kojima nastaje neki 
veći objekt vezane na niz specifičnosti. Neki naši 
konkretni podaci dovoljno su osebujni, pa su za- 
vrijedili, da ih spomenemo. 


Izrada projekta za taj objekt bila je nesrazmjer- 
no forsirana. Pod pritiskom takve atake autor 
članka je izradio izvedbene crteže, te statički i 
opsežan geometrijski proračun za svega 24 dana. 
Interesantno je, da je taj rad, po podacima iz arhive 
Inženjerskog projektnog zavoda (1951 god.), bio 
obračunat po kvadratnom decimetru nacrta sa 1,23 
norma sata. Pod norma satom smatran je radni 
satni efekt prosječnog projektanta, na nekom opće- 
nito poznatom prosječnom teškom poslu. Ukupno 
crteži konstrukcije kupole sadrže 547 qdm. 

Nakon takve »hitnosti« projekt je nekoliko mje- 
seci ležao na reviziji, unatoč toga što je idejni pro- 
jekt bio već ranije revidiran i što je taj izvedbeni 
elaborat vjerno slijedio idejni projekt. Od dana 
kada je izvedbeni projekt konstrukcije bio gotov do 
izvođenja kupole, proteklo je dvije godine dana, a 
da to vrijeme nije iskorišteno niti za to, da se na- 
bavi potrebna drvena građa. Prevelika nervoza i 
»hajka na projekt« toliko karakteristična za naše 
poslijeratno građevinarstvo i ovaj se je puta poka- 
zala posve nepotrebnom i neusklađenom sa ostalim 
okolnostima, koje okružuju izgradnju objekta. 

Što se tiče izvedbe kupole, ona je rezultat kva- 
litetnog tesarskog rada i to je jedno od naših naj- 
boljih ostvarenja drvenih konstrukcija. 

Zasluga za uspjeh toga rada može se u prvom 
redu pripisati građevnom poduzeću Tempo iz Za- 
greba, koje je sa svojom grupom odličnih tesara 
bilo pripravno da zadovolji, često ne baš svako- 
dnevne i na prvi pogled mnogo puta hirovite za- 
htjeve projektanta. Rezultat takvog prisnog odnosa 
najbolje se vidi na samom objektu, koji sigurno 
ne bi bio takav, da se taj odnos uspostavljao na 
administrativni način. 

Nadalje, ovdje valja istaći predano zalaganje 
tada još vrlo mladih inženjera Ing. Dragutina Ko- 
vačeca i Ing. Oto Sršeka, koji su uzorno obavili 
povjerene im zadatke. Na ovome mjestu im se 
svima najsrdačnije zahvaljujem. 


ISTRAŽNI RADOVI ZA AKUMULACIJE U KRŠU 

(POSEBNA STUDIJA U VEZI IZVEDBE AKUMULACIJE PERUČA) 
Ing. B. Pavlin, Ing. L. Mladineo, Elektroprojekt, Zagreb 


(Nastavak) 

3. Neka inozemna iskustva u 
vapnenjačkim terenima 

Francuzi su, čini nam se, stekli najviše iskustva 
na terenima sličnim našima. Ne gledajući na veli- 
ke radove, koji su završeni u sjevernoj Africi, a na 
koje ćemo se također osvrnuti, u samoj Francuskoj 
su se morali rješavati problemi akumulacije u 
vapnenjačkim stijenama. 

Mala brana St. Guilhelm-le-Desert na rječici 
Herault, blizu Montpeliera, koja je krajem prošlog 
vijeka podignuta za potrebe navodnjavanja, koju 


spominje i Lugeon u svojoj knjizi, nije nikad ispu- 
nila svoju funkciju. Sva je voda prošla kroz otvore 
u jurskim vapnencima ispod brane. 

U vrijeme, u kojem se ova brana izgrađivala, 
inženjerima kao da nije ostalo drugo nego da dignu 
ruke od objekta. 

Kod postrojenja Bouvante, blizu Grenobla, pri- 
mijetilo se odmah nakon puštanja u pogon — 1926. 
godine — , da akumulacija ne drži vodu. Gubici su 
se lagano povećavali i god. 1930. su dostigli 1,8 
mVsec, što je za malu rječicu Lionne i malo uspomo 
jezero (4 hm 3 ) bilo već veoma mnogo. 

Ustanovljeno je, da gubici nastaju na relativno 
ograničenom području akumulacionog basena, na 

lijevoj obali, na mjestu gdje su gornjo kredni ban- 
ko viti vapnenci ogoljeli ili slabo pokriveni nano- 
som. Gubici su se naročito povećavali nakon što 
je na pojedinim mjestima uklonjen pokrov. 

Radovi na brtvljenju, koji su još 1927. godine, 
započeti istkopom okana i rovova i injektiranjem 
uspješno su završeni god. 1950. i 1951. Jednosta- 
vnim površinskim brtvljenjem gunitom i ispunja- 
vanjem pukotina betonom gubici su smanjeni na 
svega 150 1/sec. 

Ovaj primjer, pokazuje, da se relativno jedno- 
stavnim metodama brtvljenja može, u danim uslo- 
vima, postići dobar efekat. 

Treći primjer izvedenog objekta u vapnenačkom 
terenu je akumulacija Charmine za postrojenje 
Moux. Jezero površine 75 ha, maksimalne dubine 
15 m, nalazi se u vapnencima. Vapnena stijena je 
pokrivena vrlo tankim morensikim pokrovom, koji 
nije nepropustan. 

Odmah nakon punjenja došlo je do gubitka, od 
kojih su se glavini pojavili na vrelu Fontaine Noire, 
cca 2 km nizvodno od brane, uz 65 m visinske 
razlike (v. si. 4). Neposredno ispod brane aktivizi- 
rani su stari krški putevi. Protoka se stalno pove- 
ćala. Najveći gubici su iznosili 800 1/sec, odnosno 
10% srednje protoke. Pokušavalo se postići otje- 
šnjenje injektiranjem i površinskim brtvljenjem. 
Srećom je jedna od bušotina naišla na podzemni 
tok, promjera cca 80 cm, koji je komunicirao sa 
svim poznatim izdancima proc jedne vode. Tu se 
mogao utiskivati i krupniji pijesak (5 — 8 mm ogra- 
ničeno promjerom bušotine), s time da su se na 
mjestima, gdje se pojavljuje voda, postavili šljun- 
čani filtri zbog zadržavanja utisnutog materijala. 
Ta je bušotina progutala oko 2 600 m 3 krupnog pi- 
jeska i 540 tona imjekcione smjese. Uspjeh je bio 
potpun; gubici su smanjeni na nekoliko desetaka 
litara na sekundu. Troškovi tih radova iznosili su 
oko 10% vrijednosti objekta. Veći dio radova bio je 
bezuspješan, a slučaj je međutim htio, da jedna 
od bušotina naiđe na pravo mjesto i otješnjenje 
uspije. 



SI. 4 — Akumulacija Charmifne 
Situacija smjerova gubitaka voda. 

Legenda: Vrela na koje je izbijala voda iz akumulacije: 
Vi — Vit. Unakrsno šrafirano: područje s plitkim injek- 
tiranjem. Duboke injekciione bušotine: a — d. Bušotina 
preko koje je pomoću šljunka izvršeno zatrpavanje 
krških kanala i dopunsko injektiranje: e : 



SI. 5 a — HE Bin el Ouidan situacija postrojenja 
i trase injekcione zavjese. 


Prema tome, osnovni i jedini problem tu je bio: 
ustanoviti put podzemne cirkulacije, koji je u ovom 
slučaju bio zajednički za sve gubitke. 

Akumulacija Bin el Ouidan u Maroku, ukupnog 
sadržaja 1,6 milijarde m s izvedena je u srednjem 
Atlasu, na rijeci Oued el Abid. Korito akumulacije 
je izgrađeno od jurskih naslaga, uglavnom lapora. 
Kod pregradnog mjesta teren je tektonski uzdignut, 
tako da je kanjon rijeke usječen u vapnencima, ko- 
ji leže ispod nepropusnih naslaga dna akumulacije. 
Ispod tih vapnenaca dolaze laporoviti vapnenci, te 
konačno nepropusni lapori (v. si. 5a i 5b). 

Vapnenci u kanjonu su dosta raspucani, naročito 
na mjestima, koja su jače zahvaćena tektonskim 
djelovanjem. U isteznim zonama dijaklaze su pro- 
širene do maksimalno 80 cm. U znatnoj mjeri su 
raspucani i laporoviti vapnenci. Propusnost terena 
je u prosjeku iznosila 1 — 10 1/min/m kod 10 Atm. 
U zonama veće zdrobljenosti propusnost je prela- 
zila 50 1/min/m, a da se pritisak uopće nije postigao. 

Vapnenjačka masa je ovdje pokrivene nepropu- 
snim laporima, i u njoj nema znatnijeg doticaja 
površinskih voda. Zbog toga nema znatnije karsti- 
fikacije. 

Ukupna debljina naslaga, koje je trebalo pre- 
sjeći injekoionom zavjesom, iznosa cca 180 m. 
S desne strane se uzdiže nepropusna osnovna 
podloga, i tu se zavjesa mogla produžiti do mjesta, 
gdje ona dosiže kotu uspora. Međutim, izvela se 
znatno kraća zavjesa. S lijeve strane rijeke glavnu 
je opasnost predstavljao veći rasjed, pa ga zavjesa 
prati i presijeca na dva mjesta. Ni ovdje zavjesa 
nije izvedena do kraja, zbog požurivanja, da se što 
prije puni jezero i elektrana pusti u pogon. Za 
zaštitu elektrane od eventualnih procjednih voda 
poduzeti su posebni dopunski injekcioni ra- 
dovi. Površina injekcione zavjese iznosi 135 000 m 2 , 
a izvedena je sa 35 400 m’ injekcionih bušotina. 
Maksimalni pritisak injektiranja je iznosio 50 Atm. 
Nakon završetka, uz puni uspor odi 100 m procje- 
đivanje iz akumulacije je iznosilo cca 1 m 3 /sec. Ta 
se voda vraća u korito rijeke, nedaleko pregradnog 
mjesta. 

4. Metode istraživanja 

Pitanje najcjelishodnijeg načina izvođenja istra- 
žnih radova općenito, u kršu posebno, ujedno je i 
pitanje njihove ekonomičnosti. 

Raspolažemo s premalo podataka, da bismo mo- 
gli i približno ocijeniti raspon troškova za istražne 
radove u odnosu na troškove objekta. Sigurno je, 
međutim, da procenat može biti znatan. Osim toga, 
direktna komparacija troškova je i teška s obzirom 
na to, da se radi o objektima koji iskorišćuju pad 
u više stepenica, kod kojih bi se koštanje istražnih 
radova trebalo odnositi samo na dio troškova obje- 
kta. Toga radi smo pokušali svesti troškove istra- 
žnih radova na jedinicu zapremnine akumulaci- 
onog jezera, odnosno akumuliranog kWh. 



Din/m 8 

akumulacije 

Din/k Wh 
akumulirane 
energije 

Vinodol 

i,i 

0,76 

Peruča 

1,0 

1,37 

Senj 

1,0 

1,02 


Odatle bi se moglo pretpostaviti, da su troškovi 
svedeni na m 3 akumulirane vode približno konstan- 
tni, makar premalo, broj podataka ne dopušta nika- 
kve definitivne zaključke. 

Ipak možemo tvrditi, da se u svakom slučaju 
radi o znatnom iznosu. To je važno, jer su krediti 
za studije i istraživanja u pravilu vrlo skromni. 
Veći iznosi se odobravaju tek na osnovu izrađenih 
projektnih elaborata ili, praktički, kad je već odlu- 
čeno da se objekat gradi. A to znači, da će često 
odluka o gradnji objekta pasti na osnovu nepotpu- 
nih i nezavršenih istraživanja. 

Odvajanje znatnih kredita za studije i istraži- 
vanja brojnih objekata dalo bi vjerovatno mogu- 
ćnost lakše komparacije i zrelijih odluka u izboru 
objekata, koje treba graditi, posebno na terenima, 
koje možemo smatrati delikatnim, kao što je krš. 
S druge strane, znatni iznosi, koje gutaju istražni 
radovi za akumulacije u kršu, sile nas da ozbiljno 
pretresemo metode i saberemo iskustva dosadašnjih 
radova. 

Ne kanimo raspravljati o svim sredstvima i me- 
todama rada kod istraživanja. Neke su se metode, 
kao na pr. bojadisanje podzemnih tokova, u tolikoj 
mjeri afirmirale, da je njihova primjena opravda- 
na, to više što su i troškovi niski. 

Ima međutim metoda, koje smo pokušali primi- 
jeniti, a koje na objektima, gdje smo mi sticali 
iskustva, nisu opravdale očekivanje. Mislimo na 
geoelektrična i elektromagnetska ispitivanja. Krš, 
kao skup razlomi jenog vapnenca male vodljivosti, 
oblijepljen mokrom povodljivom crvenicom, ne 
predstavlja teren, na kojem geoelektrika može 
datii poželjne rezultate. Drugačija je situacija kod 
izdvajanja naslaga s izrazito kontrastnim geofizi- 
čkim osobinama. Na takav ćemo slučaj, međutim, 
rijetko naići u kršu. 

Smisao primjene geofizike sastojao bi se u tome, 
da posluži kao podloga za planiranje skupljih (d po- 
uzdanijih) metoda istraživanja. Pa i to će biti u 
kršu ostvarivo samo u ograničenom obimu. 

Kod pokušaja ustanovljenja podzemnih tokova 
po smjeru i po visini polagali smo u elektromagnet- 
sku metodu više nade nego je to izvršeni posao op- 
ravdao. Pa ipak, mislimo, da bi daljnje usavršava- 
nje moglo dovesti do izvjesnih rezultata. Podaci o 
podzemnim komunikacijama će nam u pojedinim 
slučajevima biti dragocjeni. Da li će se to u bu- 
dućnosti riješiti možda primjenom radioaktivnih 
izotopa — ostaje da pokaže praksa. 

Istraživanja pomoću bušenja na jezgru s ispiti- 
vanjem propusnosti za vodu nalazi najširu primje- 
nu kod istraživanja tla uopće, pa tako i kod istra- 
živanja u kršu. Mogućnosti izvođačkih poduzeća 
dovode nekad do nemilosrdne primjene bušenja, pa 
i u većoj mjeri nego bi to bilo potrebno. Rad na bu- 
šenju je kod nas skup. Ako uzmemo, da bušenje 
na jezgru s ispitivanjem propusnosti za vodu stoji 
oko 10 000 Din/m, postavlja se pitanje, da li ko- 
panje jednog rova ili okna, iako po metraži skuplje, 
ne bi moglo u mnogim slučajevima zamijeniti po 
nekoliko bušotina i time znatno pojeftiniti rad. 
Osim toga, direktni uvid u teren daje bolje podatke 
od razlomljene jezgre isprane isplakom. 

Kod ispitivanja propusnosti za vodu bit će ne- 
minovno da se izvrše neka usavršavanja tehnike: 

— eliminiranje, ili točnije, registriranje gubita- 
ka od otpora tečenja u šipkama. 

— primjena ispitivanja zrakom u području iz- 
nad nivoa podzemnih voda, gdje samo tako možemo 
dobiti pouzdane rezultate. 

Registriranje podzemnih vodostaja u bušoti- 
nama sigurno će uvijek predstavljati značajno po- 
magalo kod hidrogeoloških studija u kršu. 

5. Injekciona zavjesa 

Injekciona zavjesa jest i bit će jedno od glavnih 
sredstava osiguranja akumulacije za držanje vode, 
naročito u kršu. Nepropusni zastor u većini će slu- 
čajeva biti samo jedan od elemenata osiguranja za 
sposobnost držanja vode. 

Apstrahirajući mogućnost površinskog brtvlje- 
nja akumulacionog basena, što je u mnogim sluča- 
jevima provedeno s uspjehom (na drugom mjestu 
spomenuti basen elektrane Bouvante, zatim Muro 
Lucaso, Isber i t. d.), sama injekciona zavjesa bez 
ostalih prirodnih uslova ne može u svakom slučaju 
osigurati uspjeh bez obzira na troškove. Ukoliko 
bi se injekcionom zavjesom priključili na neki ne- 
propusni sloj, automatski smo isključili krš, pa je 
prema tome i problem postao jednostavniji. Među- 
tim, ako to ne možemo, injekciona zavjesa nam 
ostaje obješena u relativno propusnom mediju, sa 



SI. 6 — HE Peru ča. Injekciona zavjesa 
Legenda: 1 Jedno redna zavjesa, 2 Dvoredna zavjesa, 
3 Troređna zavjesa. 3X2 Troredma zavjesa s dvostru- 
kim pnotfušćenjem bušotina. 


glavnim, zadatkom, da produži put proc jednim vo- 
dama, odnosno da prekine krške komunikacije. Ta- 
kav slučaj imamo na Peruči. (V. si. 6). 

Kod takve zavjese postavlja se pitanje njenog 
prostiranja — u dubinu i u širinu. Jedini način, 
da se s izvjesnom vjerojatnošću provjere dimen- 
zije zavjese i da se računski odrede mogući gubici, 
bilo bi ispitivanje na trodimenzionalnom modelu 
električne analogije. Do danas nismo uspjeli da re- 
aliziramo takav model, ali vjerujemo, da se on mo- 
že ostvariti. 

Ispitivanja, izvršena na dvodimenzionalnom 
modelu zavjese Peruče, potvrdila su ispravno oda- 
branu dubinu zastora. Pod pretpostavkom, da se 
nepropusni sloj nalazi na dubini od cca 1000 m, 
zavjesa duboka 200 m, dakle 20°/o dubine nepro- 
pusnog sloja, leži negdje u zoni poželjnog i ekono- 
mičnog reduciranja gubitaka. Račun po formuli 
prof. Franko vića 1 daje približno iste rezultate kao i 
model. 

Naravno, da razmatranje o primjeni modela 
električne analogije vrijedi samo pod uslovom, da 
očekivani gubici ne će nastupiti kr.oz koncentrirane 
podzemne puteve, već će u većoj mjeri ovisiti o 
procjeđivanju kroz razlomljeni materijal, doduše 
različite, ali još uvijek slične propusnosti. 

Kod izrade projekta injekcione zavjese, projek- 
tant će se sukobiti s pitanjem, koliki treba da bude 
razmak bušotina, do kojih pritisaka treba ići i 
kakve smjese treba propisati. 

Cimi nam se, da su posljednje pitanje, pitanje 
smjesa, praktički već riješili naši izvođači. Među- 
tim razmak bušotina, a s tim u vezi i pitanje pri- 
tisaka, mislimo da nije još u tolikoj mjeri prostu- 
dirano. da bi se moglo smatrati riješenim. 

Priložena tabela će nam dati nekoliko podataka 
o objektima, koji se mogu komparirati s našim ob- 
jektima u kršu 2 . 

Pada u oči mali utrošak injekcione smjese na 
injekcionoj zavjesi Liverovići, a naročito na pre- 
gradi Moste. 

Nasuprot tome imamo podatke za injekcionu 
zavjesu Perača 3 , kod koje na 1 m 2 injekcione za- 
vjese dolazi 0,75 m bušotina odnosno, prema dosa- 
dašnjim rezultatima, cca 200 kg injekcione smjese. 

Odatle bismo mogli zaključiti, da se na Peruči 
relativno mnogo buši. Drugi podatak* pokazuje, me- 
đutim, da razmak bušotina nije premalen i da bi 
povećavajući razmak bušotina povećali i apsorp- 
ciju, pa je pitanje odnosa cijene bušenje-smjesa: 
što je ekonomičnije? Osim toga, značajno je i pi- 
tanje sigurnosti u uspjeh. 

Neki podaci američkih postrojenja, koje inače 
ne možemo direktno komparirati, s obzirom na 
geološki sastav, govore o relativno visokom omjeru 

1 »Naše građevinarstvo«, 8/55 

* Neke od tih podataka iznio je Ing. Kleinđienst 
odnosno Ing. Boltežar na IL Savjetovanju za visoke 
brane u Jablanici. 

3 Ukupna površina injekcionog zastora na Peruči 
iznosa 200 000 m 2 i 150 000 m mjektiramja. Podaci, koji 
se ovdje daju, uzeti su kao prosjek dosada izvršenih 
50 000 m injekcija. 

Ukupno 
m inj. 

Bušotine 

m/m 2 

zavjese 

Apsorp- 

cija 

kg/m 2 

zavjese 

Primjedba 

Castillon 

11 00*0 

0,21 

110 

Raspucani 

vapnenci 

Charmine 

5 000 

0,11 

265 

Izrazite 

krške 

komuni- 

kacije 

Chaudanne 

4 000 

0,15 

40 

Razlomljeni 

vapnenci 

E1 Kansera 

15 000 

0,25 

117 

Propusni 

vapnenjački 

bokovo 

Foum 
el Gherza 

14 000 


35—235 

Prema 

zonama 

Oued 

Fodda 

9 500 

0,43 

300 


Bin el 
Ouidanne 

35 500 

0,25 

141 

Raspucani 
vapnenci 
i laporoviti 
vapnenci 

Cama/rassa 

50 000 

0,16 

620 

Dolo mit ičmi 
vapnenci 

Santa 

Giustina 

105 000 

2,20 

80 

Raspucani 

vapnenci 

Salto 

14 000 

0,65 

160 

Raspucani 

vapnenci 

Moste 4 

33 000 

0,50 

18 


Liverovići 4 

35 000 

0,67 

76 



4 Podaci »Elektrosonda« — Zagreb. 


bušenja prema kvadraturi zavjese, koji se kreće 
oko 0,5 m/m 2 , ali i o visokim utrošcima smjese. Na 
Great Fallsu, gdje se očito radi o brtvljenju pod- 
zemnih komunikacija, omjer je bio 0,4 m/m 2 , uz 
utrošak od 600 kg/m 2 . 

Planiranje i projekat injekcione zavjese moći 
će se u većini slučajeva izvršiti i bez dosada uobi- 
čajenih pokusnih injekcionih polja, koja će biti bez 
daljnjega opravdana samo kao dio buduće zavjese, 
a kao posebni izdaci jedino u slučaju, gdje nam 
naročiti ušlo vi ne dopuštaju procjenu utroška ma- 
terijala i određivanje osnovnih elemenata. Inače će 
ti vrlo skupi radovi biti suvišni. 

Mislimo, da se u budućnosti može još dosta uči- 
niti što se tiče tehnike injektiranja, a specijalno 
kontrole uspjeha rada. Malo čvršće cijene će nam 
dopustiti i postavljanje ekonomičnog odnosa raz- 
maka bušotina i utroška smjese. 

Izvedba akumulacija, naročito u kršu, traži 
opsežan i koordiniran rad stručnjaka s raznih pod- 
ručja. U prvim je početcima bilo teško na osnovu 
gledanja geologa, koji nisu dovoljno poznavali hi- 
drauliku, i hidrotehničara, koji nisu još mogli u 
dovoljnoj mjeri interpretirati podatke opće i de- 
taljne geologije, stvoriti potpune i pravilne pre- 
dodžbe, posebne za rješavanje krupnih problema, 
o kojima je ovisila mogućnost izvedbe akumulacija 
u krškim terenima. Tek tokom posljednjeg decenija 
našli smo pravi put suradnje hidrotehničara i geo- 
loga. To se u najvećoj mjeri pokazalo u radu u 
dolini Cetine, posebno za akumulaciju Peruča. Baš 
ta suradnja, uz primjenu raspoloživih metoda istra- 
žnih radova i pravilnog interpretiranja rezultata, 
dovela je do nesumnjivog zaključka o mogućnosti 
izvedbe ove akumulacije. 


NEKI PROBLEMI STAMBENE IZGRADNJE 

Zvonko Petrinović, direktor G. P. »Tempo«, Zagreb 


Niša zajednica ulaže velike napore, da se pristupi 
ef 'kasnijem rješavanju istambeinog problema. U tu 
svrhu osnovan je i po-eban namjenski stambeni fond. 
Ovim problemom, kao i problematikom građevinarstva 
uopće pozabavilo se je naše naiviše predstavničko ti- 
jelo Narodna ^Skupština FNRJ prilikom donošenja 
smjernica za izradu društvenog plana u 1957. g. 

Problemi u vezi sa stambenom izgradnjom vrlo su 
složeni. Kako je poznato, u našim gradovima nedostaje 
oko 25% prostora za normalno stanovanje. 

Na području Zagreba financijska sredstva za iz- 
gradnju stanova u .1957. godini gotovo su dvo'truko 
veća u odnosu na godinu 1956. Ona iznose, ne računa- 
jući republička sredstva, oko 4 000 000 000 Din. 

Građevna poduzeća na području kotara Zagreb, 
s obzirom na ostalu građevinsku djelatnost, jedva su 
u stanju da savladaju tako povećani obim radova. Ako 
analiziramo stanje građevinske operative, industrije 
građevnog materijala i građevinsko zanatstvo, te ne- 
usklađen odnos u stepenu njihove mehani zo van osti, 
moramo neodgodivo tražiti rješenje za međusobno 
usklađivanje. Industrija građevnog materijala u većini 
slučajeva nije u stanju podmiriti te potrebe. Zagre- 
bačke ciglane mogu podmiriti tek 50% ukupnih potreba 
u opeci. Građevinsko zanatstvo predstavlja teži pro- 


blem. VeTka zaostalost zanatstva ogleda se u stepenu 
mehanizovanosti. Dok u prosjeku na jednog radnika 
u građevnim poduzećima otpada 2,27 K S u građevin- 
skom zan'tstvu na jednog radnika otpada tek 0,6 K S 
mehanzacije. Svi ti i drugi složeni problemi utiču na 
sporost i cijene građevinsk h radova. 

U pitanju načina izgradnje stanova podvojeno je u 
stručnim krugovima mišljenje. Pristalice prvog shva- 
ćanja, među njima i pojedini projektanti, drže, da mon- 
tažnu izgradnju stanova treba odbacit'. On ; tvrde, da 
su strane zemlje već odbacile sistem montažne izgrad- 
nje stanova. Kao prilog toj tvrdnji navode izjavu 
jednog stručnjaka iz aparata Organizacije Ujedinjenih 
Nacija, da je montažni sistem stambene izgradnje ne- 
ekonomičan, a polumontažni sistem prihvatljiv kao 
ekonomičniji. 

Pristalice druge teze tvrde protivno: Treba početi 
s montažnom izgradnjom. Ona omogućuje visok rtepen 
industrijalizacije građenja. Tu je moguća bolja orga- 
nizacija i veća kolektivna produkt vnost rada. Materi- 
jalni uslovi za montažnu izgradnju postoje. Na osnovu 
postojećih i budućih iskustava trebat će ocijeniti po- 
zitivne i negativne strme tog nač'na građenja. 

U prilog tog stava navode se vlastita iskustva iz 
naše zemlje, te iskustva nekih drugih zemalja. Podu- 

zeće »Jugomont«, koje je radilo pretežno na zanatski 
način, bez o novnih sredstava, postiglo je prilične re- 
zultate. Ono je u toku prošle godine izgradilo oko 
11 000 m 2 stambene površine. To znači 200 stanova, 
uključivši tu i jednu školu. 



SI. 1 — Stambeno naselje »Jugomonta« u Zagrebu 


Bez obzira na to, da montažni objekti još nisu sa- 
vršeni i imaju svojih nedostataka, predstavnici podu- 
zeća »Jugomont« ističu niz prednosti montažnog načina 
građenja. Te prednosti bile bi ove: 

1. Prednosti zbog male transportne težine. Ona iz- 
nosi svega 350 kg po m 2 . 

2. Dobra toplinska izolaciona sposobnost objekta kao 
cjeline. 

3. Prednosti u velikoj brzini građenja. 

4. Potpuna uporabivost objekta odmah nakon mon- 
taže. 

5. Veća mogućnost provedbe standard 'zaci je i tipi- 
zacije projekata, elemenata i obrtničkih radova. 

Osam primjera iz poduzeća »Jugomont« u Zagrebu 
je još 1947. g. montirana u Zagrebačkoj ulici broj 5 
jedna montažna betonska upravna zgrada tipa BSZ. U 
toj zgradi se i danas nalazi poduzeće »Monter«. Nakon 
10 godina zgrada se pokazala konstruktivno stabilna i 
svrsishodna, uz izvjesne nedostatke kod toplinske izo- 
lacije. 

Evo nekih iskustava o montažnoj izgradnji u ino- 
zemstvu : 

U Sovjetskom Savezu započeta je 1955. god. marovna 
izgradnja montažnih stambenih zgrada, od n ©armira- 
nih ploča (panoa). Za petoetažne objekte izradili su 
projekte ing. Vasiljev i ing. Kapiunov iz Instituta Len- 
projekt. 

Karakteristični su ovi konstruktivni elementi: Te- 
melji zgrade sastoje se iz arm'rano betonskih jastuka, 
te na njima vertikalno položenih betonskih blokova. 
Ugradba ovako jak'h montažnih temelja opravdava se 
težinom objekta i postojanjem vertikalnih šavova na 
čitavoj visini zgrade. Na ovu montažnu konstrukciju 
temelja stavlja se uski serklaž. 

Zidne ploče (pano ) za vanjske zidove izrađuju se 
na industrijski način iz šljaka betona MB 50. Za unu- 
tarnje z'dove upotrebljava se ploče iz šljake betona 
MB 70. Osnovna vanjska ploča ima volumen 3,67 m 3 a 
teška je 4 560 kg. 

Vanjske strane ploča za prve dvije etaže oblažu se 
kamenom a više etaže sa keramikom u kombinaciji sa 
gipsom. 

Vertikalne dimovodne cijevi ugrađuju se već u pro- 
cesu izrade panoa. Radi smanjenja težine, ploče imadu 
kanale promjera 150 — 200 mm. Srednji k'nal ispod pro- 
zora koristi se za strujanje svježeg zraka, kroz ventil 

koji prima zrak. 


Međusobno učvršćenje zidnih ploča horizontalno i 
vertikalno vrši se zavarivanjem metalnih pločica uz 
specijalno čvorno povezivanje. 

Konstrukcija s'ropa riješena je na dva načina. Gdje 
su prostorije kvadratnog oblika, izrađuju se za čitavu 
površinu prostorija ravne montažne ploče sa horizon- 
talnim otvorima. U ostalim dijelovima zgrade prim'je- 
njuju rebraste montažne ploče za čitavu površinu poda. 
Te ploče su teške 4 070 kg. Proizvode se tri različita 
tipa. 

Posebno se izrađuju ploče sanitarnih čvorova One 
su od armiranog, za vodu nepropusnog betona, velike 
3.0X1 8 m. Polažu se između kupaon'ce i nužnika. Pre- 
gradne i razdjelne stijene izvode se od betona sa sa- 
đrom i drozgom u jednom komadu za čitavu dužinu i 
visinu prostorija. Debljina tih st'jena iznosi 8 cm. Na 
određenim mjestima upotrebljava se dvo truka stijena 
s razmakom od 4 cm, tako da ukupna debljina zida 
iznosi 20 cm. Debljine vanjskih zidova zavise od visine 
i opterećenja objekta, a ne odstupaju mnogo od de- 
blj ne klasičnih zidova. 

Cijevi za zagrijavanje ubetonirane su u vanjske 
zidne ploče. Tijela za grijanje sastoje se od betonskih 
registratora, koji su položeni ispod prozorskih udu- 
bljenja. 

Krovna konstrukcija je također montažna, a izra- 
đena je od armiranog betona. 

Na svakom gradilištu postoji u detalje razrađen 
projekat organizacije. 



SI. 2 — Montaža jedne peterokatnice u Lenjimgradu 

Za montažu, t. j. dizanje i ugrađivanje elemenata, 
koji su teški 4 560 kg, služe 5-tonske toranjske dizalice. 
Sva mehanizacija kao i prevozna sredstva dimenzioni- 
rana su prema težini i obujmu pojedinih elemenata. 
Vanjski kao i unutarnji, horizontalni i vertikalni trans- 
port dobro su riješeni. 

Rezerve materijala na gradilištu su neznatne. 

Na jednoj peterokatnoj zgradi zaposleno je 8 zidara 
— montera. 

Na visini serklaža stavlja se prije polaganja strop - 
nih ploča sloj za izravnanje, koji se kontrolira nive- 
liram. 

Zamazivanje vertikalnih šavova vrši se betonom od 
šljake određenog ^odocementnog faktora, tako da nije 
potrebno polaganje ljepenke na sljubnice. 

Stolarski, staklarski, ličilački i instalaterski radovi 
dovršavaju se zajedno s proizvodnjom elemenata u 
fabrici. Klasični soboslikarski radovi se ne (izvode. Na 
zaribane zidne površine lijepe se papirnate tapete ra- 
znih boja. 

Po projektu organizacije bilo je predviđeno dovr- 
šenje petero kat niče za 115 dana. Međutim, rukovodioci 
gradilišta dali su usmene izjave, da montažu završa- 
vaju u roiku od 48 dana sa 8 radnika. 



SI. 3 — Montažno gradilište u Lenjmgradiu 


U Lenjingradu grade na taj način oko 30%> stam- 
benih zgrada. Stručni rukovodioci Glavi enjingradstro ja 
izjavili su, da su postigli cijenu od 1 100 rubalja po m 2 
zagrađene površine, što znači oko 100 rubalja niže od 
cijene klasičnog građenja. 

Svakako je sistem izgradnje s obzirom na stepen 
mehanizovanosti, brzinu građenja i k^alitet stanova 
vrlo privlačan. Međutm, moglo bi se prigovoriti, da 
princip ekonomičnosti građenja u ovom slučaju n'je 
dovoljno zastupan. Ako bi analizirali samo korištenje 
toranj skih dizalica, pada nam u oči, da bi jedna diza- 
lica trebala, po našem kriteriju, računajući trajanje po- 
jedinih ciklusa kretanja, posluživati barem dva takova 
objekta. U Lenjingradu, n. pr., dolaze gotovo dvije 
dizalice na jedan objekat. Po našim shvaćanjima mog o 
bi se prigovoriti i unutarnjem rasporedu, arhitekturi 
i kvalitetu nekih vrsta zanatskih radova. Na pr., razvod 
električnih instalacija nalazi se na »površini zida. Na 
izradu stolarskih radova nije ob racama dovoljna pažnja, 
a fasadne površine mogle bi se riješiti upotrebom jefti- 
nijih vrsta materijala. Svi ti nedostaci mogli bi se ri- 
ješiti bez većih teškoća. Prema izjavi glavnog inže- 
njera tog poduzeća fabrika montažnih elemenata snab- 
djevat će uskoro oko 7 000 stambenih zgrada. Takav 
način izgradnje stambenog prostora neminovno će do- 
prinijeti bržem rješavanju stambenog problema, koji 
je u gradovima SSSR-a teži nego kod nas. 

Naši drugovi, koji su posjetili Cehoslovačku, donijeli 
su niz detalja i projekata, iz kojih se vidi, da i u Ce- 
hoslovačkoj primijenjuju masovnu izgradnju monta- 
žnih stanova. Isto tako je montažna izgradnja stambe- 
nih zgrada zastupana i u mnogim zemljama zapadne 
Evrope o čemu postoje ekonomske analze, podaci i 
razni tehnički detalji u poduzeću »Jugo-mont«. 

Prema izjavi arh. Bernarda Wagnera, opunomoće- 
nika SAD za Tehničku pomoć Evropi, koji je boravio 
početkom februara u Zagrebu, u SAD je prefabrlkacija 
u građevinarstvu tek u razvoju. Ona je rezultat stan- 


dardizacije i modularnog sistema. Wagner navodi pri- 
mjer, da su u SAD prije prošlog rata imali oko 30 000 
raznih veličina i tipova prozora. Poslije rata sveli su 
taj broj na oko 3 000. 

O načinu stambene izgradnje u SAD sukobila su se 
dva suprotna mišljenja. Većina arh’tekata i projekta- 
nata bili su prot v montažnog i polumontažnog sistema. 
Izvođači su se oduševili za taj način građenja. Građe- 
vinski radnici su odmah prihvatili novu ideju, jer su 
uslovi rada u zatvorenim radionicama za rađn'ke po- 
voljniji nego na otvorenom, gdje su oni izloženi vre- 
menskim nepogodama. Ta dva suprotna stanov'šta ko- 
načno su se zbližila. U praksi se upotrebljava onaj si- 
stem građenja, koji u danim usilovima daje povoljn'je 
ekonomske rezultate. U SAD godišnje građe oko 
1 200 000 stanova. Od toga 90%> pripada individualnoj 
izgradnji. To su uglavnom prizemnice i jednokatnice. 
10°/o pripada velikim stambenim blokov ma u svrhu 
blombiranja praznih terena i uređenja u centrima gra- 
dova. U ovih 10°/o držala učestvuje sa oko 3% financij- 
skih sredstava. U izgradnji upotrebljavaju veće koli- 
čine drveta kao osnovni građevni mater'jal. 2 buk an je 
unutarnjih zidova potpuno je izbačeno. Umje to žbuke 
upotrebljavaju" nove materijale na bazi gipsa. Po nje- 
govom mišljenju cijene montažnih objekata u SAD iz- 
jednačene su sa cijenama polumontažnih objekata. 
Fabr'ka elemenata može ekonomično snabdijevati 
objekte na udaljenosti najviše 300 milja od fabrike. 

Na kraju se arh Wagner izjasnio vrlo povoljno o 
jugoslavenskom građevinarstvu, osim kritičnog osvrta 
na velike količine živoga rada u radioni »Jugom on ta«. 

Šta da se poduzme kod nas za brže, kvalitetnije i 
jeftinije građenje u 1957. god.? 

Po mom mišljenju trebalo bi poduzeti paralelno niz 
mjera. 

Uvećana financijska sredstva postoje. To je jedan 
od uslova da se mogu poduzeti mnogo obimnije mjere 
nego do ada, vodeći strogo računa o racionalnom ko- 
rištenju tih sredstava. Samo postojanje financijskih 
sredstava nije dovoljno. Stoga valja organizirati utro- 
šak i osigurati optimalne rezultate. 

Postoji niz razrađenih materijala iz oblasti ekono- 
mike građenja, kao što su: osiguranje novih građevin- 
skih materijala, mjere za usavršavanje sredstava, s ko- 
jima raspolažemo, te problemi tip ‘‘zaci je i standard Na- 
cije. Nj h treba prihvatiti i u tu svrhu donijeti odgo- 
varajuće zakon ke propise. 

Paralelno treba na početku godine organizirati 
ubrzano dovršenje objekata, započetih ranij'h godina, 
te u tu svrhu mobilisati sva postojeća operativna sred- 
stva. 

Za nove objekte treba ubrzati racionalno projekto- 
vanje, tako da u toku građenja bude moguće podići 
stepen mehan'zovanosti i organizovanosti građevinskog 
procesa, usvajajući savremene koncepcije rada. U tu 
svrhu potrebni su češći dogovori investitora, projek- 
tanta i izvođačkih poduzeća. 

Pri izdavanju radova treba voditi računa o tome, da 
se mobilišu sve raspoložive snage. Na prvome mjestu 
treba aktiv ; ziirati š'roki krug investitora, kao što su 
narodni odbori kiotareva i općima, privredna poduzeća, 
ustanove, stambene zadruge i pojedince. Pridržavajući 
se principa racionalnosti, ekonomičnosti i društvene 
rentabilnosti, investitori bi trebali dati što prije za- 
htjeve projektantskim i i zvođačkim organ zacijama. 
Pitanje oko rješenja anuiteta i druge probleme inve- 
stitori bi trebali naknadno rješavati. 

Diskusije, da li graditi na klasičan, polumomtažm ili 
montažni način, korisne su; međutim, one ne bi smjele 
uticati na početak zamašnih radova i razvijanje šireg 
fronta građenja. U ovoj godini treba koristiti sve po- 
znate načine građenja, uz usavršavanje sredstava i ma- 
terijala, koje »imamo. 

Montažnoj izgradnji treba pristupiti studioznije i 
smjelije Kod ovog načina građenja treba sagledati 
znatne prednosti, a to su: 


Br. 3. god. IX-1957 

1. Brzina građenja. Objekti mogu u vrlo kratkom 
vremenu dobiti upotrebnu vrijednost. 

2. Mijenjaju se ušlo vi rada na gradilištu. Montažom 
krupnih elemenata i upotrebom odgovarajuće mehani- 
zacije smanjuje se količina živoga rada. Prema tome 
se smanjuje i problem nedostatka radne snage, a u to 
i teškoće oko godišnjih oscilacija priliva radne snage, 
smještaja, prehrane, prijevoza i drugih teškoća. 

3. Omogućava se provođenje optimalne organizacije 
građevinskog procesa i veći stepen mehanizovanosti 
rada. Omogućava se bolje korištenje mehanizacije i 
provođenje pravilnosti rada mašina, na principu ci- 
kličkog radi. što neminovno dovodi do podizanja ko- 
lektivne produktivnosti rada. 

4. Tim načinom građenja stambenih zgrada najviše 
se približavamo - industrijskom načinu građenja, koje 
omogućava tehnološki lanac masovne serijske proiz- 
vodnje. 

5. Tehnički nadzor i kontrola na gradilištu postaju 
mnogo jednostavniji. 

6. Postoje veće mogućnosti štednje, naročito na ma- 
terijalu. 

Sve te prednosti, uz dobre ekonomsko tehničke ana- 
lize, moraju dati odgovor o visini cijene po jedinici 
mjere. 

Stoga su opravdani napori Narodnog odbora kotara 
Zagreb da u toku ove godine, u suradnji s radnim ko- 
lektivom, osposobi jedno poduzeće za industrijsku pro- 
izvodnju montažnih elemenata i montažnu izgradnju 
stanova. Ulaganje većih investicionih sredstava u to 
poduzeće zahtijeva i veću društvenu odgovornost, veću 
tehničko-ekonom ku pomoć i kontrolu provođenja do- 
bre organizaecije u ovoj industriji. Ostala građevna po- 
duzeća trebala bi znati program te industrije, kako bi 
uskladila svoje investicione planove. Naime, ukoliko bi 
industrija elemenata bila u stanju da organizira ma- 
sovnu proizvodnju elemenata, građevna poduzeća tre- 
bala bi nabaviti odgovarajuću mehanizaciju za mon- 
tažu isporučenih elemenata. 

S obzirom na to, da se* glavnina radova odvija po 
ustaljenom sistemu građenja, najveće probleme u iz- 
gradnji predstavljaju snabdijevanje materiji lom i za- 
natski radovi. Na početku godine treba osigurati kri- 
tične materijale kao što su tanki profili betonskog že- 


ljeza, pocinčani lim, staklo, rezana građa i t. d. Ove 
godine u kritične materijale ubrajamo i opeku, jer 50 °/q 
opeke treba dovoziti iz udaljenih ciglana. Zato treba 
već sada angažovati sredstva javnog transporta. 

Društveni planovi trebali bi predvidjeti energičnije 
mjere, da se likvidira zaostalost u proizvodnji građe- 
vinskog materijala. Građevni materijal učestvuje sa 
oko 40%> u ukupnoj cijeni po m 2 st im bene površine. 
Zato je važno sniziti te stavke i spriječiti plaćanje 
transportnih troškova za dovoz opeke u Zagreb i Kar- 
lovac iz drugih mjesta. 

Kako zanatski radovi uče~tvuju‘sa oko 35% u cijeni 
po 1 m 2 stambene površine, treba umprijediti naše gra- 
đevinsko zanatstvo. Zaostalost u zanatstvu l'kvidirat 
ćemo orijentacijom na industrijsko zanatstvo. Meha- 
nAzovanoist od 0.6 KS po jednom radniku treba smjelije 
povećati, o čemu naši društveni planovi treba da vode 
više računa. 

Bržem građenju može pridonijeti rješavanje organa 
komunalnih službi i investitora, kao što su ekspeditiv- 
ni je izdavanje građevinskih dozvola, eksped.it ivnije rje- 
šavanje energetskih priključaka na gradilišta, elf pro- 
prijacija terena, iskolčenje objekta i t. d. Sistem revi- 
zije trebalo bi unaprijediti. Prilikom revizije valjalo 
bi više uzimati u obzir neke opravdane prigovore gra- 
đana. 

U okviru mjera za izdizan je kadrova treba požuriti 
s izgradnjom i organizacijom građevinskih centara i 
škola u Zagrebu i ostalim mjestima, prema planu 
stručnog udruženja građevinskih poduzeća. 

U kolektivima građevinskih poduzeća valja zamet- 
nuti borbu za usvajanje savremenih koncepcija gra- 
đenja, za poznavanje i usvajanje pravilnosti rada ma- 
šina i pronalaženje optimalne organizacije poduzeća j 
gradilišta, što se mora ogledati u dobrom projektu or- 
ganizacije i njegovoj realizaciji. 

Na kraju želim napomenuti, da će što skorije usva- 
janje i rješavanje opetovan : h prijedloga građevinske 
komore, stručnih udruženja i sindikat?., u vezi s utje- 
cajem instrumenata društvenog plana na građevinar- 
stvo, te niz drugih prijedloga u vezi s aktuelnim 
problemima građevinarstva, koji su upućeni organima 
vlasti, pridonijeti bržem, kvalitetnijem i jeftinijem 
građenju. 


«£ itaUlt gradilišta 

STANJE RADOVA NA IZGRADNJI HIDROELEKTRANE 
GOJAK KOD OGULINA 

Ing. Valter Janaček, Zagreb 


U toku 1956. god. zabilježen je vrlo velik na- 
predak na izgradnji ovog energetski osobito zna- 
čajnog objekta. To su pretežnim dijelom omogućile 
dobre vremenske prilike, koje su znatno produžile 
građevnu sezonu i dovele do osobito sušnog ljeta, 
koje je pogodovalo izvođenju svih vanjskih obje- 
kata (brana, ulaznih uređaja i Strojarnice). 

Za 1956. god. prema operativnom planu je bilo 
predviđeno da se izvrše građevinski radovi za 1.209 
milijuna dinara; stvarno ih je bilo izvršeno za 
1.276 milijuna dinara, t. j. za 6,5°/o više. Da nije 
početkom godine nastala kriza u opskrbi gradnje 
električnom energijom, zbog čega se uopće nije 
moglo raditi više od 2 tjedna, uspjeh bi bio još i 
veći. Od glavnih radova izvedene su u toku 1956. 
god. ove količine: 



SI. 1 — Nasuti dio brane Sabljaci na r. Mrežnici 

SI. 3 — Brana Bukovinik na r. Dobri 


SI. 4 — Ulazni uređaj Bukovnik na r. Dobri 


SI. 6 — Strojarnica 

iskop vanjski 
iskop tunelski 
beton vanjski 
beton tunelski 
ziđe razno 
nasip 
armatura 


generatorska ploča 


m 3 

16 636 

m 3 

63 182 

m 3 

14 281 

m s 

31 094 

m 3 

2 969 

m 3 

14 978 

kg 

313 400 

Sto se tiče građevinskih radova, napredovala je 
gradnja HE Gojak u toj mjeri, da se gotovo na 
svim objektima moglo započeti s montažom hidro- 
mehaničke opreme, a uskoro se predviđa i početak 
montaže elektrostrojarske opreme. Stanje radova i 
uigranost radnih procesa su takvi, da se već danas 
s velikom sigurnošću može fiksirati završetak gra- 
đevinskih radova krajem 1957. god. 

Stanje radova na pojedinim objektima (idući u 
smjeru kretanja pogonske vode) je ovo: 

— Brana Sabljaci (na r. Mrežnici): Završena je pr- 
va faza izgradnje betonskog dijela brane. Druga 
faza slijedi tek po završetku montaže hiđrome- 
haničke opreme, koja je već u toku. Od nasutog 
dijela brane izvedeno je cca 35°/o. 

— Ulazni uređaj Sabljaci (Mrežnica): Građevinski 
radovi su praktički završeni. Montaža hidrome- 
haničke opreme je u toku. 

— Brana Bulkovnik (na r. Dobri): Glavni građevin- 
ski radovi su praktično završeni do te mjere, 
da se može započeti s montažom hidr om ehaničke 
opreme, koja međutim još nije isporučena. 

— Ulazni uređaj Bukovnik (Dobra): Građevinski 
radovi su praktično završeni. Montaža hirome- 
haničke opreme mogla bi odmah započeti. 


5 « Lttazentitilt časopisa 

PRVI VLAK NA PNEUMATIKAMA NA PARIŠKOJ 
GRADSKOJ ŽELJEZNICI 

(Le Game Civil, Pariš, decembar 1956.) 

Na pariškom metropolit enu (»metro«-u) pušten je 
8. novembra- 1956. u saobraćaj prvi vlak na gumama, 
i to na liniji br. 11 Chatelet-Marie des Lilas. Uzvanici 
su se na probnoj vožnji mogli uvjeriti o komforu, koji 
pružaju nova kola, naročito o mirnom hodu. Ubrzanje 
vožnje, koje je također karakteristično za ovo novo 
transportno sred tvo nije došlo do izražaja, jer je novi 
vlak bio uvršten u redovni red vožnje na toj lin'ji. 

O upotrebi vozila na gumama na pariškoj gradskoj 
željeznici raspravlja se još od 1930. god., a prototip 
novog vozila dovršen je u god. 19,51. S tim vozilom su 
vršeni pokusi na jednom mrtvom kr'ku željeznice, du- 
gom 800 m. Na temelju stečenih iskustava doživjela je 
prvotna koncepcija više promjena. Najzad se u julu 
1954. pristupilo građe vimsk'm radovima na adaptaciji 
pruge na spomenutoj liniji br 11, a istovremeno je 
počela i izrada vozila za tu liniju. 

Linija br. 11 Chatelet — Ma'rie des Lilas naročito 
je pogodna za pokusnu primjenu novog sistema iz ovih 
razloga: 

— ona je relativno kratka (6,3 km), tako da gra- 
đevinske investicije nisu velike, 

— u njenoj trasi ima zavoja s malim polumjerima; 

— pruga leži većim dijelom u usponu 40°/oo; 

— na njoj je velik promet u satima najveće fre- 
kvencije. 

Na njoj će se dakle moći ispitati prednosti i nedo- 
staci vozila na gumama u najtežim pogonskim uslo- 
vima. 

Adaptacija gornjeg stroja izvedena je tako, da pru- 
gom mogu prolaziti stara i nova vozila (si. 1). 


— Dovodni tunel: Iskopano je svega 97% dužine 
i oko 87% ukupne količine. Nije probijena sve- 
ga 1 dionica od oko 250 m. Od betonske obloge 
izvedeno je oko 35% sveukupnih radova. 

— Vodna komora: Radovi na iskopu su u završnoj 
fazi. 

— Kosi tlačni cijevni vod: Kosi rov je probijen i 
izgrađen u toj mjeri, da neposredno predstoji 
montaža cijevnog voda. 

— Strojarnica: Glavni građevinski radovi završeni 
su po planu, tj. do kote poda strojarnice. Da na 
tim radovima nije bilo više od jednomjesečnog 
zastoja zbog teškoća sa dijelovima opreme, koja 
se ugrađuje, bio bi plan ovog objekta znatno 
premašem, te izgrađena i kranska staza.. To bi 
bitno olakšalo održavanje rokova montaže opre- 
me i dovršenja cijelog postrojenja. 

— Rasklopnica 30 kV i 110 kV: Radovi su napre- 
dovali prema planu tako, da već u II. kvartalu 
1957. god. započinje montaža opreme. 

Iz navedenoga se vidi, da je na ovoj gradnji već 
izvršeno preko 75% sveukupnih građevinskih ra- 
dova, tako da izvršenje preostalih cca 25% radova 
u toku 1957. god. predstavlja za tamošnju građevnu 
operativu, građevno poduzeće »Hidroelektra« iz 
Zagreba, realan i ostvariv zadatak. 


Stazu za kotače s gumama čine uzdužni pragovi od 
drveta zvanog »azobe«, koje potječe iz ekvatorijalne 
Afrike, a ima guste godove, te veliku tvrdoću i otpor- 
no, t na haban je (si. 1). 

Tračnice vodilice G su metalne, presjeka T. One 
ujedno služe kao vodovi za napajanje, a počivaju na 
metalnim konzolama S posredstvom izolacionih j astuka 
C impregniranih sintetičkim smolama. Na prvoj dionici 



pruge učvršćene su konzole S na poprečne pragove, a 
ma drugoj dionici one su usađene u betonske blokove. 
Tračnice vodilice G postavi jene su na razmak 2,44 m. 

Na mjestima pruge, gdje ima pristup osoblje, vodilice 
su pokrivene zaštitnim (izolacionim) daskama PiP’ od 
smolastog drveta. 

Tračnice normalne pruge ostavljene su i dalje. One 
služe kao sigurnosne tračnice za slučaj prs-kanja guma, 
a omogućuju prolaz prugom i kolima starog tipa Osim 
toga one služe za odvod struje i zatvaranje kruga za 
signalizaciju. 

Po pruzi će se kretati kompozicije sa četvero kola. 
Prva i zadnja kola su pogonska, s kabinom za ma- 
šinistu. Jedna kola u sredini kompozicije su pogonska, 
ali bez kabine za mašinistu, dok četvrta kola bez mo- 
tora. U vlaku ima u svemu mjesta za 650 putnika (od 
toga 96 za sjedenje). Maksimalna brzina kretanja 55 
km/sat. 



Slika 2 

Opći izgled vlaka vidi se na slici 2 (vlak je snimljen 
na sporednom kolos jeku, bez staze za gume i bez trač- 
nica vod lice). Na osovinama su diferencijali analogni 
onima na vozilima cestovnog saobraćaja, što je velika 
novost za željeznička vozila. .Kočenje se vrši pritiska- 
njem drvenih papuča na čelične s gurnosne obruče. 

Eksploatacija na pruzi broj 11 vrši se sa 17 kompo- 
zicija, a u rezervi se nalaze troja motorna kola. 

Kola su izrađena u dvije grupe tvornica i nisu sva 
posve istog tipa. Postoje mnogobrojne sitnije razlike u 
konstrukciji. U pogonu će se pažljivo motriti i bilježiti 
prednosti jednog i drugog tipa s obzirom na pogonsku 
sigurnost i održavanje. 

Iskustva sa pruge br. 11 očekuje se sa velikim 
zanimanjem. Željelo bi se što prije utvrditi-, da li su 
potrebne kakve modifikacije ili ispravke novog siste- 
ma, pošto je u planu za god. 1957. — 1961. modernizacija 
i obnova pruga broj 1 (Chateau de Vincennes — Pont 
de Neuilly) i broj 4 (Porte de Clignancourt — Porte d’ 
Orleans), 

Na ove dvije linije vrši se već nekoliko godina eks- 
ploatacija uz maksimalno iskorištenje pos'ojećeg 
voznog parka (kompozicije sa 5 kola i ukupno 750 mje- 
sta, koje sč kreću komercijalnom brzinom 22 km/sat 
uz maksimalnu akceleraciju 0 65 m/sec 2 i usporenje od 
kočen ja 0,85 m/sec 2 ). Kako kola na gumama ^ dopuštaju 
veća ubrzanja i usporenja (1,4 odn. 1,6 m/sec 2 ), može se 
povećati komercijalna brzina na 27 km/h i smanjiti in- 
terval među pojedinim vlakovima od 1 min 45 sec na 
1 min 30 sec. Time bi se znatno povećao kapacitet tih 
pruga bez velikih investicionih ulaganja u produženje 
stan ca no 105 m, koja bi bila potrebna, ako bi se htjelo 
problem riješiti, vlakovima sa 7 kola klasičnog tipa (kao 
što se to namjeravalo pred drugi svjetski rat). B. P. 

PROJEKT PONTONSKOG MOSTA PREKO 
MESINSKOG TJESNACA 

(Le Genie Civil, Pariš, novembar 1956.) 

Za prijelaz preko Mesinskog tjesnaca između Kala- 
brije i Sicilije, koji je na najužem mjestu širok oko 3 
km, bila su u prošlosti predlagana razna rješenja. Sada 


se saobraćaj vrši feribotima, ali je njihov kapacitet 
već davno premalen. 

Nedavno je L. Chadenson izradio za prijelaz preko 
tjesnica originalan projekt. Objekt bi se moglo nazvati 
»nepomičnim pontonskim mostom«. 



Dubina tjesnaca (od 100 do 200 m), priroda podmor- 
skog tla, morska strujanja i plima amplitude 20 do 30 
cm predstavljaju veliku zapreku za podizanje mosta 
na stupovima ili pontonskog mosta klasičnog tipa. Stu- 
povi bi stajali ogromne iznose, a pontoni izvedeni na 
uobičajen način ne bi uz dane okolnosti osiguravali 
sigurnu vožnju. 

Most po projektu L. Chađensona ustvari bi bio pon- 
tonski most (jer su vertikalni tereti izbalansirani uz- 
gonom na plovke), ali kako su plovci posve uronjeni u 
vodu i zakotveni u dno (si. 1), oni ne bi mijenjali svoj 
položaj pod utjecajem talasa i plime. 

Plovci su od čelika, a imaju oblik cilindričnog pr- 
stena unutrašnjeg otvora 30 m i promjera presjeka 10 
m. Svaki plovak je sadržine 7 400 m 3 i mogao bi da nosi 
teret od 5 400 tona. Mosna konstrukcija (si. 2) ima ra- 
spon 203 m. Njezina je težina 2 000 t, a maksimalni ko- 
ristan teret u jednom polju 900 t. Prema tome bi i kod 
punog opterećenja mosta višak uzgona svakog plovka 
iznosio 2 500 t, čime bi bila osigurana velika stabilnost 

mosta. Povećanje pokretnog tereta za 200 t prouzroko- 
valo bi sniženje potpora mosta za 1 cm, a prolaz jednog 
kamiona od 30 t jedva bi se i osjetio. Promjene nivoa 
mora od plime i morske struje ne bi utjecale na po- 
ložaj plovka i most bi se mogao smatrati praktično -ne- 
pomičnim. 

Odabrani oblik plovka najpogodniji je za pružanje 
otpora protiv svih mogućih pomaka (3 translacije i 3 
rotacije). Ukotvljenje bi se izvelo na ovaj način: svaki 
plovak je privezan u 4 točke, u svakoj točki svršavaju 
3 kabela, koji čine triedar, čija je baza trokut što ga 
sačinjavaju tri bloka za zaikotvljenje. 

Kabeli su priklonjeni prosječno 35° prema vertikali. 
Predviđeni su ^uređaji za njihovo zatezanje. Oni će biti 
zaštićeni od korozije zasebnim postupkom. 

Svaki plovak ima 8 specijalnih pregrada, odijeljenih 
specifičnim pregradama, koje su normalno napunjeni 


Br. 3. god. IX-1957 


Iz inozemnih časopisa 


77 


vodom. Pregrade su pomoću ventila spojene s površi- 
nom mora i mogu se priključiti na rezervoare kom- 
primiranog zraka. Ako bi koji plovak dobio naprsline, 
voda iz tih pregrada dala bi se izagnati, čime bi se 
uspostavila potrebna moć nošenja. 

Projektom je zasebno razrađen način izrade i po- 
stavljanja blokova za zakotvljenje. To bi bio zamašan 
zadatak s obzirom na to, da bi blokovi imali težinu 
2 240 t svaki. 

Troškovi tog mosta iznosili bi prema grubom pred- 
računu 16 milijardi franaka. Tunel ispod tjesnaca mo- 
rao bi biti 5 km dug, a stajao bi oko 100 milijardi fra- 
naka. Pored toga, tunel bi u slučaju potresa bio izvrg- 
nut oštećenjima ili čak uništenju. B. P. 

ASFALTNA MEMBRANA ZA BRTVLJENJE JEZERA 

(Engineering News Record, New Y*ork, novembar 1956.) 

Za smještaj otpadnih tekućina trebalo je za jedan 
vojni arsenal kod Denvera u SAD izgraditi velik otvo- 
ren basen. U blizini tvornice se nalazi prirodna udolina 

u površini od oko 40 hektara, koja je po konfiguraciji 
terena bila pogodna za stvaranje umjetnog jezera, oko 
3 m dubokog. Za brtvi jen je tla uzeti su u razmatranje 
portland cement, asfaltne ploče, nabijena nepropusna 
zemlja, injiciranje kemikalija i asfaltna membrana. 
Odabrana je ova posljednja (djelomice i zato, jer je 
to bio naj ekonomičniji način). Upotrebljeni bitumen je 
posljednji ostatak destilacije nafte. Uduhavanjem jed- 
nog katalizatora dolazi do kemijske promjene, kojom se 
postizava elastična i vrlo čvrsta, gumasta membrana. 

Izvođaču je predan posao na temelju licitacije, za 
495 000 dolara. 

Svi radovi su bili mehanizirani, a izvodili su se na 
ovaj način: 

Najprije je grejderima i val j cima izravnan i kom- 
primiran pojas širine 3,6 m. Predgrijani bitumen dovo- 

zio se na mjesto ugradnje u izoliranim tenkovima. 
Stroj za prskanje bitumena bio je preudešen tako, da 
su prskalice bile smještene na konzoli istaka 4 m ugra- 
đenoj sa strane vozila, a ne od ostrag (vozilo je, 

dakle, išlo po susjednom pojasu, a ne po onom koji se 
prskao (v.di si. 1). Utrošak bitumena je iznosio 6 do 7 
litara na 1 m 2 . Bitumen nije prskan odjednom na pot- 
punu debljinu, već u tri sloja. Time se postigla mem- 
brana, koja je posve jednolična i bez rupica. 

Na dovršenu membranu se nanosio zemljani pokrov 
30 cm debljine. To se vršilo grejderima, koji su vozili 
jedan za drugim po susjednom (idućem) pojasu iste 
širine (3,60 m). Grejderi su ravnali novi pojas, a ujedno 
su prebacivali zemlju na dovršenu membranu u prvom 
pojasu i to počevši od udaljenijeg kraja pojasa u pru- 
gama 30 cm širokim, sve dok nije bila pokrivena cijela 
membrana izuzev rub od 30 cm (si. 2). 

Prije nego što se prišlo prskan ju membrane u no- 
vom pojasu očišćen je rub membrane prethodnog po- 
jasa od hrpica zemlje i prašine mlazom zraka iz pokre- 
tnog kompresora (si. 3). Ovo čišćenje je bilo potrebno, 
da bi se osigurao dobar spoj novog pojasa membrane 
s prethodnim. Preklop pojaseva membrana iznosilo je 
10 do 15 cm. 

Posao j pri kraju, a opisanu tehniku rada, koju voj- 
ni inženjeri smatraju ingenioznom i uspješnom, razra- 
dio je izvođač. _ 

D. P. 

NATKRIVENA TRIBINA OD ARMIRANOG BETONA 
U JUŽNOJ AFRICI 

(Le Genie Civil, Pariš, oktobar 1956.) 

Natkrivena tribina od armiranog betona originalne 
dispozicije podignuta je nedavno na novom stadionu 
u mjestu Bloemfontein u provinciji Orange u Južno- 
afričkoj- Uniji. Kostur nosača te tribine sačinjavaju 
sedam glavnih elemenata u obliku potkove. 

U gornjem dijelu elementi su spojeni ljuskastim 
svodovima debljine 57 mm, a u donjem vertikalnim 
nosačima, koji nose klupe (si. 1 i 2). 

Svaki elememt počiva na 2 stupa debljine 45 cm, čija 
širina raste od temelja prema gore (zadnji red stupova 
ima širinu između 2 i 3 m, a prednji red između 1 i 
1,5 m). 

Dio elementa, gdje je najveći moment (kod točke a 
u si. 1) ima presjek 3 m x 0,6 m, a armiran je sa 26 
šipaka 32 mm. Od te točke prema istaku krova debljina 
elementa se smanjuje na 30 cm. U donjem dijelu deb- 
ljina je stalna (60 cm). Svodovi imaju strelicu 60 cm, a 
horizontalnu silu preuzimaju zatege. 

Na tribini ima 2 000 s jedaćih mjesta. 

Dužina tribine iznosi 57,3 m. 

Upotrebljen je beton čvrstoće između 300 i 500 
kg/cm 2 . Po skidanju oplate kraj krovne konzole spustio 
se za 30 mm. 

Prostor ispod tribine je iskorišten za svlačionice, 
društvene i pomoćne prostorije. R p 


RADOVI NA TIGRISU I EUFRATU 

(Le Genie Civil, Pariš, septembar 1956.) 

U Iraku se vrše veliki radovi na rijekama Tigris i 
Eufrat, čija je svrha sprečavanje poplava i navodnja- 
vanje ogromnih područja u Mezopotamiji. 

Kao što je poznato, u Mezopotamiji je za vladavine 
Kaldejaca i Asiraca trajao dug period blagostanja, 
zahvaljujući promišljenom sistemu natapanja. Poslije 
invazije Perzijanaca kanali su zapušteni i zemlja je 
opustjela. 

Početkom XX. vijeka izrađeno je nekoliko studija za 
uređenje dviju velikih rijeka, ali se zbog nedostatka 
sredstava nije pristupalo njihovoj realizaciji. Tek u 
najnovije vrijeme, kada su se ekonomske prilike Iraka, 
zahvaljujući njegovim petrolejskim poljima, donekle 
poboljšale, moglo se pristupiti izradi projekata, a prije 
dvije godine i izvođenju radova. 

Osebujnost usvojenog projekta za uređenje rijeke 
Tigris sastoji se u tom, da će se za slijevan je najvećih 
poplavnih voda koristiti ogromna depresija u terenu 
(Vadi Tartar), čija najveća dubina ispod okolnog zem- 


ljišta iznosi do 70 m (vidi sliku). Depresija ima na 
koti 4- 60 m površinu 2 000 km 2 i kapacitet 67 milijardi 
m 3 . 

Brana na Tigrisu izgrađena je kod Samare (stare 
prijestolnice Mezopotamije). Brana je duga 252 m, a 
ima 17 otvora 12 m širokih, koji se zatvaraju vertikal- 
nim zapornicama 4 80 m visokim. Branom će se posti- 
zavati uspor na kotu 69 m (prag brane ima kotu 58 m, 
dno rijeke uzvodno kotu 52 m). Maksimalan norma- 
lan protok otvorima brane iznosi 3 500 m 3 /sec, a računa 
se, da će iznimno moći protjecati do 7 000 m'Vsec. 

Usporena voda će teći najprije u prvu, manju i pliću 
depresiju, koja će pomoću zaštitnog nasipa na jugo- 
istočnoj strani, dugog 53 km, visokog 6,5 m biti pretvo- 
rena u akumulacioni basen sa površinom 300 km 2 . 

Materijal potreban za gradnju tog nasipa dobiva se 
iskopom kanala 5,7 km dugog, 150 m širokog, koji spaja 
manju depresiju sa depresijom Tartar. Najveća dubina 
usjeka za kanal iznosi 17 m, a obujam zemljišnih ra- 
dova oko 40 miliona m 3 . Za izvršenje ovog golemog 



posla podignute su duž trase kanala i nasipa provizor- 
ne nastambe za 1 500 ljudi i iz SAD dopremljeno stoti- 
njak turnapula, traktora i skrejpera te velik broj ka- 
miona. Mjesečni učinak dostiže 1 milion m 3 . 

Uz branu na rijeci predviđena je gradnja elektrane 
jačine 100 MW. 

Regulacioni i ulazni uređaji za glavni natapni kanal 
bit će 50 m dugi. 

Brana slična ovoj kod Samare, ali manja, bit će 
podignuta na rijeci Eufratu kod mjesta Ramadi. 

B. P. 


De. flrnitna građeoinikilt inžen jera i tehničara r M ^ 3()roatike 


GLAVNA GODIŠNJA SKUPŠTINA DRUŠTVA 

GRAĐEVNIH INŽENJERA I TEHNIČARA NR 
HRVATSKE 

V. redovna godišnja skupština Društva građevnih 
inženjera i tehničara Hrvatske održana je u Zagrebu 
10. veljače ove godine uz prisustvo delegata gotovo 
svih podružnica. Rad skupštine odvijao se po već uobi- 
čajenom dnevnom redu. 

Tajnički izvještaj, koji je podnio drug 
O d r č i ć, obuhvatio je rad Društva u toku cijele go- 
dine, pa ćemo ukratko prikazati najinteresantnije dije- 
love izvještaja. 


Posljednjih godina stalno raste broj članova, tako da 
ih danas u svim podružni cama ima blizu 1 500. U 
Hrvatskoj ima ukupno 13 podružnica i sekcija, i to u 
Zagrebu, Rijeci, Splitu, Ogulinu, Osijeku, SI. Brodu, 
Zadru, Šibeniku, Puli 1 , Dubrovniku, Sisku, Umagu i 
Ličkom Osiku. Većina tih podružnica razvila je tije- 
kom godine znatnu aktivnost. 

Glavni zadaci, koje je Izvršni odbor rješavao to- 
kom godine, bazirali su na zaključcima prošlogodišnje 
skupštilne. Tako je bila formirana komisija za izobra- 
zbu tehničkih kadrova, koja je pod rukovodstvom ing. 
Ervina Nonveillera izradila prijedlog za pobolj- 

šanje izobrazbe srednjih i viših tehničkih kadrova. 
Zaključke te komisije donijeli smo u » Građevinaru« 
br. 5/1956. 

Komisija za ekonomičnije građenje stambenih obje- 
kata, na čelu s ing. Stankom Bakračem, a uz su- 
radnju s komisijom Izvršnog vijeća NRH izradila je 
niz uputa za stambenu izgradnju. 

Komisija za rad na donošenju potpunijih tehničkih 
propisa u oblasti građevinarstva dala je nadležnim 
državnim organima svoje primjedbe na nacrt većeg 
broja uredaba i zakona. 

Među najvažnije akcije Društva spada rad na stru- 
čnom uzdizanju članova putem stručnih kurseva. U 
tu svrhu Društvo je organiziralo dva kursa, jedan za 
cement i beton, a drugi za geomehaniku. O zadacima i 
programu tih kurseva pisali smo u broju 6 iz 1956. go- 
dine. Oba kursa počela su radom 11. II. o. g. Kurs za 
cement i beton sluša 27, a kurs za geomehanike 22 po- 
laznika. 25. II. o. g. započinje drugi kurs za cement i 
beton sa 26 polaznika. Na kursovima predaje ukupno 
25 predavača. Polaznici su namještenici ustanova i po- 
duzeća iz cijele republike, a ima i izvjestan broj slu- 
šača iz Makedonije i Slovenije. Detaljnu analizu tih 
kurseva dat ćemo u jednom od narednih brojeva našeg 
časopisa. Kurs za organizaciju gradilišta još nije za- 
počeo. 

Kao daljnji uspjeh Društva treba zabilježiti redovno 
izlaženje časopisa »Građevinar«. Tijekom 1956. godine 
izašlo je 6 brojeva i jedan poseban broj povodom 
Savjetovanja hidrotehničara. Od početka 1957. godine 
list izlazi mjesečno. 

Naše Društvo organiziralo je prošle godine Savjeto- 
vanje hidrotehničara FNRJ u Zagrebu, na kojem je bilo 
275 učesnika iz cijele zemlje i koje je završilo uspje- 
lom ekskurzijom na gradilište HE Gojak i Vinodol. 
Na Inicijativu Društva sudjelovalo je na Savjetovanju 
stručnjaka za puteve FNRJ na Bledu preko 80 delegata 
iz Hrvatske, a delegati svih naših podružnica prisu- 
stvovali su I. jubilarnom kongresu Društva građevnih 
inženjera i tehničara FNRJ u Beogradu. 

Društvo je organiziralo krajem prošle godine svoju 
kancelariju s redovnim radnim vremenom. 

Nakon tajničkog izvještaja podneseni su izvje- 
štaji blagajnika, Redakcionog odbora 
»Građevinar .a« i Nadzornog odbora, pa 
je nakon priločno plodne diskusije starom odboru po- 
dijeljena razrješnica. 

Tokom diskusije podnio je dosadašnji predsjednik 
Društva ing. Stjepan Lamer izvještaj o radu komisije 
Saveznog izvršnog vijeća za izradu perspektivnog pla- 
na razvoja građevinarstva. U radu te komisije sudjelo- 
valo je preko 40 stručnjaka iz svih naših republika 
i iz svih područja građevinarstva. Ta je komisija radila 
kroz cio januar i februar, pa čim će sav materijal biti 
sređen dat će se na diskusiju svim stručnim društvima 
i udruženjima, kao i državnim ustanovama i zaintere- 
siranim organima. Na osnovu rezultata tako široke 
diskusije utvrdit će se definitivni prijedlozi i zaključci 
i podnijet će se Saveznoj narodnoj skupštini, koja će 
na jednom od narednih zasjedanja na osnovu tih mate- 
rijala razmotriti cjelokupnu problematiku građevinar- 
stva FNRJ u cilju donošenja potrebnih odluka. 

Na kraju je skupština izabrala novog predsjednika 
ing. Ervina Nonveillera, novi upravni i nadzorni 
odbor i redakciju časopisa »Građevinar«. 

U Upravni odbor ušli su drugovi Jakov B j e 1 i ć, 
Juraj C e 1 1 o 1 o, ing. Nikola Horvat, ing. Roman 
J e 1 o v i c a, ing. Vladimir P a u 1 i ć, Sead R e d ž i ć, 
Zvonko Veverka, ing. Lidi ja Z 1 a t i ć. 

U Nadzorni odbor drugovi V.itroslav Cota, ing. 
Vinko Studak i ing. Mati ja V r k 1 j a n. 

U Redakcioni odbor drugovi ing. Stanko Bakrač, 
ing. Vladimir Bedeković, ing. Valter Janaček, 
dr. ing. Rajko Kušević, ing. Ivan M i 1 k o v i ć, 
Zvonko Petrinović, ing. Franjo Simić, ing. 
Ervin Nonveiller, ing. Kruno Tonković i ing. 
Liđija Zla ti ć. 


Na svojoj prvoj sjednici konstituirao se Upravni 
odbor, tako da je potpredsjednik Jakov B j e 1 i ć, taj- 
nik Zvonko Veverka i blagajnik Juraj C e 1 1 o 1 o. 

Predsjednik Nadzornog odbora je ing. Matija 
Vrkl j an, a glavni urednik »Građevinara« ing. Ervin 
Nonveiller. 

L. Z. 

GODIŠNJA SKUPŠTINA PODRUŽNICA I SEKCIJA 
DRUŠTVA GRAĐEVINSKIH INŽENJERA I 
TEHNIČARA HRVATSKE 

Tokom mjeseca januara ove godine održale su sve 
podružnice i sekcije Društva svoje godišnje skupštine. 
Na tim skupštinama izneseni su detaljni izvještaji o 
njihovom radu, pa vidimo da se tokom ove godine rad 
u većini podružnica bitno razlikuje od dosadašnjeg 
rada. Svagdje se osjeća živost, veći interes i brojčani 
porast članova. 

Podružnica Rijeka sa svojih 178 članova je jedna 
od najaktivnijih naših podružnica. Odbor je za svoje 
članove organizirao dvije uspjele ekskurzije i to jednu 
u Ljubljanu na izložbu »Stan za naše prilike«, a drugu 
u Kopar, Buje i Pulu. Održao se veći broj predavanja 
i diskusionih večeri. Dobar način rada je svakako for- 
miranje sekcija za konkretna pitanja i zadatke. Tako 
su bile formirane sekcije za jeftinije građenje, za urba- 
nistička riješen ja grada Rijeke, te sekcije konstrukte- 
ra, hidrotehničara i putara. Najveće teškoće pojavile su 
se u radu podružnica radi nenadanog gubitka društve- 
nih prostorija. Na Rijeci je Društvo imalo vrlo lijepe 
prostorije u centru grada, ali iz potpuno nerazumljivih 
razloga je stambeni ured našu podružnicu prisilno 
iselio iz tih pro tori ja, što se naravno negativno odra- 
zilo na rad Društva. 

U Splitu građevinari djeluju u jedinstvenom dru- 
štvu inženjera i tehničara. Građevinska sekcija broji 
148 članova. Osnovna djelatnost Sekcije sastojala se u 
slijedećem: Održano je 8 predavanja, prikazana su 4 
stručna filma i održan je tečaj za polaganje stručnog 
ispita za tehničare. Velik broj članova Sekcije sudjelo- 
vao je u raznim komisijama NO općine Split, i sara- 
đivao kod riješenja nekih stručnih problema, kao što 
je pitanje splitske željezničke stanice, te izgradnja 
pruge Split — Zenica. 

Na gradilištu »Hidroelektre« u Ogulinu djeluje 
podružnica koja broji svega nešto preko 30 članova, 
ali pokazuje veliku aktivnost. Tako je podružnica uka- 
zala pomoć tehničarima kod polaganja stručnih ispita, 
organizirala nekoliko stručnih predavanja, izlete u bli- 
žu i daljnju okolinu Ogulina i nekoliko drugarskih 
večeri. Podružnica raspolaže sa svojom bibliotekom u 
kojoj ima preko 60 stručnih knjiga, koje članovi mno- 
go koriste. 

U Pu 1 i djeluje podružnica koja ima svega 52 člana. 
Ova podružnica nije bila u mogućnosti da organizira 
neke veće samostalne akcije, ali su njeni članovi vrlo 
aktivno sudjelovali u raznim komisijama i sekcijama 
koje su pomogle organima narodne vlasti u izradi upu- 
ta za racionalnu stambenu izgradnju, u riješavanju ur- 
banističkih problema grada, u komisijama za reviziju 
projekata i investicionih programa. Podružnica Pula 
obuhvaća teritorij cijele Istre, osim Umaga, koji ima 
svoju vlastitu sekciju. Međutim do sada nismo iz 
Umaga dobili izvještaj o njihovom ovogodišnjem radu. 

U Osijeku djeluje unutar jedinstvenog društva 
sekcija građevinara koja broji 61 člana. Sekcija je or- 
ganizirala dva tečaja za polaganje stručnih ispita, 
održala nekoliko ekskurzija na okolna gradilišta, te 
uspjelu ekskurziju u Zenicu. I ako se Sekcija nalazi u 
skučenim prostorijama ipak održava redovne sastanke, 
diskusije i predavanja. 

Vrlo lijep uspjeh pokazuje u svom radu sekcija u 
Šibeniku. Sekcija se nalazi u novo uređenim pro- 
storijama, koje svi članovi rado posjećuju. Održan« je 
nekoliko predavanja, i osim toga je sekcija organizirala 
izložbu »Desetgodišnjice građevinarstva NRH«, koja 
se odnosila na građevnu djelatnost u okolini Šibenika. 

Iz društva građevinskih inženjera i tehničara 


GRAĐEVINAR 


Cfclm ovih podružnica i sekcija postoje još podružni- 
ce SI. Brod, Dubrovnik, Sisak i Lički Osik. Kako te 
podružnice još nisu održale svoje godišnje skupštine, 
odnosno nisu nas još obavijestile o svom ovogodišnjem 
radu, to ćemo se na njih osvrnuti jednom drugom 
prilikom. 

Novoizabrani predsjednici i tajnici u podružnicama 
i sekcijama su ovi: U Zagrebu Ing. Josip Klepac i Ing. 
Antun Strmac, na Rijeci Ing. Ivo Ivanišević i tehn. 
Nikola Carević, u Splitu Ing. Mirko Karlovac i Ing. 
Petar Deškov'ć, u Puli tehn. Petar Pancun i Ing. Đorđe 
Jovetić, u Šibeniku Ing. Nada Silo-vić i tehn. Ante 
Kelava, u Ogulinu tehn. Filip Kršul i Ing. Milan Kru- 
žičević, u Osijeku Ing. Ljudevit Pelcer i tehn. Vilim 
Bauer, u Zadru Ing. Boris Petra vic i tehn. Ivan Car. 

L. Z. 

KRATAK OSVRT NA ODRŽANI PRVI TEČAJ 
»CEMENT i BETON« 

Ing. Zvonko Springer 

Zavod za ispitivanje gradiva AGG fakulteta u Zagrebu 

U razdoblju od 11. do 23. II. 1957. održavao se je I. 
tečaj za dopunsko stručno obrazovanje inženjera i teh- 
ničara pod naslovom »Cement i beton«. Tečaj je orga- 
niziran na inicijativu Podružnice Društva građevinskih 
inženjera i tehničara u Zagrebu. Za vrijeme trajanja 
tečaja od 2 tjedna održano je ukupno 52 sata preda- 
vanja, 14 sati vježbi u laboratoriju Zavoda za ispiti- 
vanje gradiva, a 8 sati je utrošeno na posjete tvornici 
cementa »Sloboda« u Podsusedu i gradilištu mosta u 
Trnju, Zagreb (poduzeće »Mostogradnja« Beograd). 

Od ukupnog broja tečajaca, kojih je bilo 27, b io je 
20 tehničara i 7 inženjera. Prosječna starost polaznika 
tečaja ne prelazi 30 godini. Prosječni radni staž iznosi 
3 — 4 godine. Iz N. R. Makedonije bilo je 6 tečajaca; svi 
ostali su iz N. R. Hrvatske (21 tečaj ac), od čega 9 iz 
zagrebačk'h poduzeća. Većinom su tečajci bili iz građe- 
vinske operative, uz iznimku triju tečajki iz tvornice 
cementi iz Pule. 

Predavača je bilo ukupno 16, što je sigurno nešto 
prevelik broj, no to je bila posljedica kratkog roka, 
koji je stajao organizatoru na raspolaganje, a preda- 
vačima za pripremu predavanja i dr. Predavanja su 
uglavnom bila popraćena nizom projekcija, a prikazana 
su i 4 stručna f Ima u dva navrata. Zasadi nije bilo 
predviđeno štampanje predavanja u obliku skripata, 
no po želji predavača i mogućnostima organizatora po- 
dijeljene su ili će se naknadno dostaviti svima tečaj- 
cima pojedine kopije dijagrama i shema. Organ zator 
tečaja je predvidio bibliografsko sređivanje i objavlji- 
vanje svih domaćih članaka i literature iz područja, 
koje je bilo predmetom ovoga tečaja, u obliku posebnog 
otska, koji će biti pristujpan svakome. Kako taj rad 
zahtijeva dosta vremena, to će se pravodobno objaviti 
u ovom časopisu, dovršenje i štampanje tog bibliograf- 
skog pregleda. 

Ovaj je tečaj trebao biti po svom općem sadržaju 
o temi »Cement i beton« uvod u niz tečaja sličnoga 
sadržaja i obilježja.^ Osnovno je b io ustanoviti interes 
za ovakove tečajeve te potaknuti tečajce i dati osnovne 
smjernice za daljnji rad i produbljivanje toga gradiva. 
Sadržaj i teme za takove tečajeve dobit ćemo od samih 
tečajaca, t. j. kao rezultat interesi i potreba, prven- 
stveno naše građevinske operative. Tako i treba shva- 
titi ovaj prvi tečaj : kao uspostavljanje jedne 
korisne i potrebne prakse sa svrhom proširenja znanja, 
iskustva i izmjene mišljenja. U krajnjoj liniji, u na- 
stavku takvih tečaja mogao bi se uklopiti i t. zv. post- 
diplomski studij pojed'nih specijaliziranih poglavlja. 
Daljnji, napose mnogo bolji i konkretni j i kontakt iz- 
među izvod .ča t. j. operativnih stručnjaka, projekta- 
nata i nastavnika naših stručnih škola doprinijet će 
poboljšanju i proširenju ovih tečajeva kako po sadr- 
žaju tako i po opsegu. Treba naročito istaknuti volju i 
zalaganje predavača ovoga tečaja, koji su u zbilja krat- 


kom roku i sa mnogo volje i pažnje pripremili svoja 
predavanja i time znatno doprinijeli uspjehu ovoga 
prvoga tečaja. A da smo u tome, bar za početak, dobro 
uspjeli, svjedoči i znatan interes po broju prijava te 
pažnja i interes, koji su pokazali naši prvi tečajci. 

Naredni, t. j. II. tečaj istoga opsega i sadržaja, odr- 
žat će se u razdoblju od 25. II. do 9. III. 1957. godine. 
Iako postoji već znatan broj prijava, tako da bi se i 
treći tečaj mogao održati, ipak ga zasada ne ćemo 
^održati. Treba prvo ^rediti utiske, prigovore, pregledati 
razne želje i mišljenja te dopuniti ili skratiti pojedina 
poglavlja i t. d U narednom broju ovoga časopisa dat 
ćemo detaljniji osvrt na oba održana tečaja s temom 
»Cement i beton«. 

TEČAJ IZ GBOMEHANIKE 

Od 11. — 23. II. o. g. održan je u Zagrebu tečaj iz 
geomehanike. Organizaciju i sprovedbu tečaja izvršilo 
je Društvo Građevinskih ilnženjera i tehničara NR 
Hrvatske. Na tečaju su obrađene slijedeće teme: 1) Te- 
renski istražni radovi, 2) Identifikacija i klasifikacija 
tla, 3) Fizikalne i mehaničke osobine tla, 4) Dimenzio- 
niranje krutih i fleksibilnih kolnika, 5) Dozvoljeno 
opterećenje tla, 6) Slijeganja tla, 7) Stabilnost pokosa, 
aktivni potisak i pasivni 1 otpor tla. 

Ove teme predavali su predavači: Prof. dr. ing. Lujo 
Šuklje, Tehn. visoka škola Ljubljana, Ing Ivo Sovinc, 
Tehn. visoka škola Ljubljana, Prof. ing. Stjepan Sza- 
vits Nossan, AGG fakultet Zagreb. Prof. Milan Herak, 
Rudarski fakultet Zagreb, Ing Nikola Horvat, AGG 
fakultet Zagreb, Ing. Ervin Nonveiller, Geoistraživanja, 
Zagreb, Ing. Antun Strmac, Geoistraživanja, Zagreb, 
Ing. Josip Domitrović, Geoistraživanja, Zagreb, Ing. 
Mirko Matasović, Geofizika, Zagreb. 

Tečaju je prisustvovalo 22 polaznika od toga 4 teh- 
ničara i 18 inženjera. 19 polaznika je bilo iz NR Hrvat- 
ske, 2 iz Slovenije, 1 iz Autonomne Pokrajine Vojvo- 
dine. 

Predavanja tečaja održavala su se u dvorani Zavoda 
za geotehniku Tehničkog fakulteta u Zagrebu, a prak- 
tični^ laboratorijski dio u laboratoriju poduzeća Geo- 
istraživanja — Zagreb. Prema anonimnoj anketi pro- 
vedenoj među samim polaznicima, može se reći, da je 
tečaj dobro uspio, i da je svakako željena svrha s njime 
postignuta. Svladavanje gradiva je za polaznike pred- 
stavljalo prilično' tešku zadaću, budući su mnogi o toj 
materiji znali vrlo malo, gotovo ništa. 

Glavna sugestija polaznika nakon kursa odnosila se 
na izdavanje potrebnih skripata i podloga, kako bi 
učesnici mogli bolje pratiti izlaganja predavača. Po- 
laznici su također izrazili želju, da se u tečaju provede 
još više praktičnog rada, t. j. razrade konkretnih nu- 
meričkih primjera ^a svaku od teoretskih postavki. 

Svotom od 8.000. — Din, koju je svaki učesnik upla- 
tio prije polaska tečaja, u potpunosti su pokriveni svi 
troškovi organizacije i sprcvedbe tečaja. 

Društvo građevnih inženjera i tehničara NR,H na- 
stojat će tokom slijedećih 2 — 3 mjeseca održati još je- 
dan kurs, pa se stoga moli sve interesente, da se pi- 
smeno obrate na Društvo građevinskih inženjera i teh- 
ničara Hrvatske, Zagreb, Berisla viceva ul. 6. 

A. S. 

NAŠE GRAĐEVINARSTVO — god. XI. br. 3. mart, 
1957. Beograd: Garevski, Kujundžić, Rado- 
sa vi je vic: Dovodni tunel pod pritiskom HE Vru- 
tok. II. — Bedeković: Ocjena potrebe bitumena 
u asfaltima. — Vjetrov: Vatrostalni beton. — Dru- 
štvene vijestL 



PODUZEĆE ZA CENTRALNA GRIJANJA 1 SANITARNE UREĐAJE 

ZAGREB — OBREŽ BROJ 15 
Telefoni 39-301 i 23-952 — N. B. Zagreb 405-T-418 

Projektira i izvađa centralna grijanja svih sustava, 
toplovodno, parno i zračno grijanje, izolacije, izvađa 
ventilacione uređaje, kao i klimatizacije, parne ku- 
hinje, praone i sušione, kao i dezinfekcione uređaje, 
uređaje tople i hladne vode, te sanitarni uređaj, 
kanalizaciju, plin, kao i visokotlačne parne uređaje. 


»TEMELJ« 

GRAĐEVINSKA ZADRUGA 

ZAGREB 

ILICA 5 (Oktogon) TELEFON br. 23-715 

IZVODI 

NOVOGRADNJE 

VRŠI VEĆE 

ADAPTACIJE 

KAO I SVE OSTALE RADOVE KOJI ZASIJECAJU 
U TU STRUKU. 

GRAĐEVNO PODUZEĆE 


ZAGREB, Remetinečka 12 


Izvađa : 



1 




CESTE I MOSTOVE 
AERODROME 
ŽELJEZNIČKE PRUGE 
INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 
ADRESU ILI NA TELEFON BR. 23-746 


• GRAĐEVNO PODUZEĆE 


DIREKCIJA: 


ZAGREB 

REMETINEČKA 10 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA. 


izvodi m vuni građevinsku radova 

